sagorsarker/bangla-wikipedia huggingface dataset:
কাশ্মীরা পরদেশী

কাশ্মীরা পরদেশী (জন্ম: ৩ নভেম্বর ১৯৯৭) একজন ভারতীয় অভিনেত্রী, যিনি হিন্দি, মারাঠি, তামিল এবং তেলুগু চলচ্চিত্রে অভিনয় করে থাকেন।
কাশ্মীরা'র মাতৃভাষা মারাঠি। তিনি পুনে'র সেন্ট অ্যানে'স স্কুল এবং বৃহন মহারাষ্ট্র কলেজে অধ্যয়ন করেছিলেন। কাশ্মীরা মুম্বইয়ের ন্যাশানাল ইনস্টিটিউট অব ফ্যাশন টেকনোলজিতে পোশাক নকশাকরণে পড়াশোনা করেছিলেন।
কাশ্মীরা "নর্তনাশালা" (২০১৮)-এর মাধ্যমে চলচ্চিত্রে অভিষেকের পূর্বে বিভিন্ন বিজ্ঞাপনে কাজ করেছিলেন। অভিনয়ে তার দক্ষতার ফলস্বরূপ "মিশন মঙ্গল"-এ অভিনয় করার সুযোগ পান তিনি। রবি যাধবের "রামপাট" দিয়ে তিনি মারাঠি চলচ্চিত্রে অভিষেক করেছিলেন। পরিচালক সসি বিজ্ঞাপন এবং "নর্তনাশালা"-তে কাশ্মীরা'র অভিনয় দেখে তামিল চলচ্চিত্র "শিবাপ্পু মঞ্জল পাচাই"-এর জন্য চুক্তিবদ্ধ হয়েছিলেন। এই চরিত্রে নিজেকে প্রস্তুত করার জন্য পরদেশী একজন তামিল গৃহশিক্ষক নিয়োগ করেছিলেন। তিনি ববি সিংহের সাথে একটি তামিল চলচ্চিত্র এবং নিখিল কুমারের সাথে একটি কন্নড় চলচ্চিত্রে চুক্তিবদ্ধ হয়েছেন।
অপর্ণা বিনোদ

অপর্ণা বিনোদ (জন্ম: ১৯ ফেব্রুয়ারি ১৯৯৬) একজন দক্ষিণ ভারতীয় চলচ্চিত্র ও মঞ্চ অভিনেত্রী। তিনি ২০১৩ সালে "নঞ্জন নিন্নডু কোদেয়ুন্ডু" চলচ্চিত্রের মাধ্যমে মালয়ালমে অভিষেক করেছিলেন।
অপর্ণা কেরলের এর্নাকুলামে জন্মগ্রহণ করেছিলেন। প্রারম্ভিক বছরগুলিতে তিনি সেন্ট থমাস রেসিডেন্সিয়াল স্কুলে পড়াশোনা করেছিলেন এবং এফআর. ম্যাথু আলাকালাম পাবলিক স্কুল, চালাকুড়ি থেকে দশম শ্রেণি পাস করেছিলেন।
অপর্ণা মনোবিজ্ঞানে স্নাতকোত্তর। তিনি বর্তমানে প্রেসিডেন্সি কলেজ থেকে মনোবিজ্ঞানে এম.এসসি করছেন। তিনি ভারতের চেন্নাইয়ে বাস করেন।
রাইজা উইলসন

রাইজা উইলসন একজন ভারতীয় মডেল এবং অভিনেত্রী। কমল হাসান আয়োজিত তামিল আপাতবাস্তব টেলিভিশন অনুষ্ঠান "বিগ বস"-এ অংশগ্রহণের পরে তিনি খ্যাতি অর্জন করেছিলেন। তিনি "পেয়ার প্রেমা কধল"-এ সিন্ধুজা চরিত্রে অভিনয়ের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছিলেন।
টানেল রেলওয়ে

টানেল রেলওয়ে (র‌্যামসগেট ক্লিফ রেলওয়ে, র‌্যামসগেট টানেল রেলওয়ে, র‌্যামসগেট আন্ডারগ্রাউন্ড রেলওয়ে এবং ওয়ার্ল্ড সিনিক রেলওয়ে নামে পরিচিত) ইংল্যান্ডের কেন্টের রামসগেটে একটি ২ ফুট (৬১০ মিমি) ন্যারো-গেজ ভূগর্ভস্থ রেলপথ। ১৯২৬ সালে র‌্যামসগেটে রেলপথের পুনর্গঠনের পরে, র‌্যামসগেট সমুদ্রের সামনের দিকে একটি সুড়ঙ্গ সহ ব্রডস্টেইস ও র‌্যামসগেট হারবারের মধ্যবর্তী রেলপথের অংশটি পরিত্যক্ত করা হয়। ডাম্পটন পার্কের নতুন রেলপথের সাথে র‌্যামসগেট হারবারের কাছে পর্যটকদ আকর্ষণ ও দোকানগুলির সংযোগ স্থাপনের জন্য ১৯৩৬ সালে থেকে অব্যবহৃত সুড়ঙ্গের মধ্যে ন্যারো-গেজের টানেল রেলওয়েটি খোলা হয়।
এটির দুটি স্টেশন বাদে— সুড়ঙ্গের প্রতিটি প্রান্তে একটি—রেলপথটি পুরোপুরি ভূগর্ভে প্রবেশ করে। এই রেলপথটি তিন মাসেরও কম সময়ে নির্মিত হয় এবং ১৯৩৬ সালে এটির সমাপ্তির পরে দেশের অন্যতম স্বল্পতম দৈর্ঘের স্বাধীন রেলপথ ছিল। দ্বিতীয় বিশ্বযুদ্ধের সময় একটি বড় বিমান-অভিযানের আশ্রয়ে রূপান্তরিত হওয়ার আগে এটি কেবল তিন বছরের জন্য উন্মুক্ত ছিল। যুদ্ধ শেষ হওয়ার পরে, এটি ১৯৪৮ সালে ব্রিটিশ রেলপথের জাতীয়করণের অন্তর্ভুক্ত ছিল না, তবে এটি বেসরকারি মালিকানায় থাকে।
১৯৬০-এর দশকে যাত্রীদের সংখ্যা হ্রাস পায় এবং লাইনটি অর্থনৈতিকভাবে অযোগ্য হয়ে পড়ে। ১৯৬৫ সালে একটি ট্রেন দুর্ঘটনার পরে, মালিকগণ সে বছরের সেপ্টেম্বর মাসের শেষে রেলপথটি বন্ধ করে দেয়। সুড়ঙ্গটি এখনও বিদ্যমান, তবে দুটি স্টেশনের একটিরও কোনও চিহ্ন খুঁজে পাওয়া যায় না।
শীলা রাজকুমার

শীলা রাজকুমার (জন্ম ১৪ জুন ১৯৯২) একজন ভারতীয় চলচ্চিত্র অভিনেত্রী এবং ভারতনাট্যম নৃত্যশিল্পী। তিনি মূলত তামিল ছবিতে কাজ করেছেন।
শীলা একজন ভরতনাট্যম নৃত্যশিল্পী এবং প্রশিক্ষক। তিনি চেন্নাই-ভিত্তিক নাট্যদল কোথু-পি-পাত্তারাইয়ে যোগ দিয়েছিলেন যেখানে তিনি নাট্যকলা নিয়ে কাজ করছিলেন। শীলা কলাইঙ্গার টিভির আপাতবাস্তব টেলিভিশন অনুষ্ঠান নালায়া ইয়াকুনারের ছোট চলচ্চিত্রেও কাজ করেছিলেন।
২০১৬ সালে, তিনি আরিভাজগানের "আরাথু সিনাম"এ একটি ছোট চরিত্রে অভিনয় করেছিলেন। তাঁর পরের ছবি টু লেট ২০১৭ এবং ২০১৮ সালে অসংখ্য ফিল্ম ফেস্টিভ্যালে প্রদর্শিত হয়েছিল এবং ২০১৯ সালের ২১শে ফেব্রুয়ারি প্রেক্ষাগৃহে মুক্তি পেয়েছিল। এটি তামিলের সেরা পূর্ণ দৈর্ঘ্যের চলচ্চিত্রের জাতীয় চলচ্চিত্র পুরস্কার জিতেছিল। এরপরে তিনি জি তামিলে প্রচারিত আজাগিয়া তামিল মাগালে মুখ্য চরিত্রে অভিনয় করেছিলেন। এটি তাঁর প্রথম তামিল ধারাবাহিক। ২০১৮ সালে, তিনি থ্রিলারধর্মী চলচ্চিত্র অসুরবধমে উপস্থিত হয়েছি্লেন। পরের বছর, তিনি নাম্মা ভেট্টু পিল্লাই এবং মালায়ালাম-ভাষার চলচ্চিত্র কুম্বালঙ্গি নাইটসে অভিনয় করেছিলেন। ২০২০ সালে, তিনি দ্রৌপদী চলচ্চিত্রে নাম ভূমিকায় অভিনয় করেছিলেন।
তালিকু

তালিকু ছিলেন চাগতাই খানাতের (১৩০৮-১৩০৯) খান। তিনি ছিলেন কাদাকছি এবং রাজকন্যা কেরমানের পুুুত্র এবং বুুুুরির পৌত্র।
কুনছেকের মৃত্যুর পরে, তালিকু ক্ষমতা দখল করেন এবং খান হন। একজন মুসলমান হিসাবে তিনি তার প্রজাদের নিজের ধর্মে রূপান্তর করার চেষ্টা করেছিলেন; এই পদক্ষেপটি জনপ্রিয় হয় নি। তিনি দু'আর বংশধর নয় বলে ক্ষোভের সৃষ্টি হয় এবং তাঁর শাসনের বিরুদ্ধে বিদ্রোহ ঘটিয়েছিল। তার শত্রুরা দুয়ার পুত্র কেবেককে খান হওয়ার জন্য বেছে নিয়েছিল, এবং ১৩০৯ সালে যুদ্ধে তালিকুকে পরাজিত করেছিল। তার সমর্থকরা কেবেকের বাহিনীতে যোগ দিয়েছিল এবং একই বছর কাইদুর পুত্রদের পরাজিত করতে সহায়ক ভূমিকা পালন করেছিল।
গতকা

গটকা(পাঞ্জাবি: ਗਤਕਾ, হিন্দি: गतका, গাটকা) হলো পাঞ্জাবের শিখদের সাথে যুক্ত একটি ভারতীয় সামরিক কৌশলের নাম। এই শিখেরা মার্শাল আর্টের প্রথম দিককার বিকল্পের অনুশীলন করে। এটি লাঠির লড়াইয়ের একটি ধরন, লাঠিগুলি তলোয়ারের অনুকরণ করে তৈরি করা হয়েছিল। পাঞ্জাবি নাম গটকা সঠিকভাবে ব্যবহৃত লাঠিটিকে বোঝায়। শব্দটির উৎপত্তি সংস্কৃত "গদা" "দণ্ড" হিসাবে।
এটি পঞ্চদশ শতাব্দীতে পাঞ্জাবে উৎপন্ন হয়েছিল, তবে পশ্চিমে বর্তমানে প্রচলিত গটকা ধরনগুলির বেশিরভাগই ইউরোপীয় সংস্করণ, যা মূলত শিখদের মার্শাল আর্ট যা শাস্ত্র বিদ্যা নামে পরিচিত। বিংশ শতাব্দীর শেষের দিকে এর একটি পুনরুজ্জীবন ঘটেছে। আন্তর্জাতিক গটকা সংস্থা প্রতিষ্ঠিত হয়েছিল ১৯৮২ সালে এবং এটি ১৯৮৭ সালে আনুষ্ঠানিকতা পেয়েছিল। গটকা এখন একটি খেলা যেটি তলোয়ার নৃত্য পরিবেশন শিল্প হিসাবে জনপ্রিয় এবং এটি প্রায়শই শিখ উৎসবগুলিতে প্রদর্শিত হয়।
গটকার তত্ত্ব ও কৌশল শিখ গুরুরা শিখিয়েছিলেন। এটি অবিচ্ছিন্নভাবে ওস্তাদদের (মাস্টার) বংশে প্রবাহিত হয়েছে এবং সারা বিশ্বে বহু আখড়ায় (অঙ্গন) শেখানো হয়েছে। গটকা শিখ যুদ্ধে ব্যবহৃত হয়েছিল এবং পুরোপুরি যুদ্ধোপযোগী। এটি ধর্ম (ধার্মিকতা) রক্ষার প্রয়োজন থেকে উদ্ভূত হয়েছে, তবে এটি আত্মা ও দেহের একীকরণের ভিত্তিতেও তৈরী হয়েছে (মিরি পিরি)। সুতরাং, এটি সাধারণত আধ্যাত্মিক এবং শারীরিক উভয় অনুশীলন হিসাবেই বিবেচিত হয়।
ইঙ্গ-শিখ যুদ্ধের পরে উনিশ শতকের মাঝামাঝি সময়ে ভারতের নতুন ব্রিটিশ প্রশাসকরা এই শিল্পকে নিষিদ্ধ করেছিলেন। ১৮৫৭ সালের সিপাহী বিদ্রোহের সময় শিখরা বিদ্রোহ দমন করতে ব্রিটিশদের সহায়তা করেছিল। এর ফলস্বরূপ, এই যুদ্ধের অনুশীলনের উপর নিষেধাজ্ঞাগুলি শিথিল করা হয়েছিল, তবে পাঞ্জাবি মার্শাল আর্ট যা ১৮৫৭ সালের পরে পুনরায় উদ্ভূত হয়েছিল, তা উল্লেখযোগ্যভাবে পরিবর্তিত হয়েছিল। নতুন শৈলীতে কাঠের প্রশিক্ষণ-লাঠিটিতে তরোয়াল যুদ্ধের কৌশল প্রয়োগ করা হয়েছিল। প্রাথমিক অস্ত্রের নামানুসারে এটিকে গটকা হিসাবে উল্লেখ করা হয়েছিল। ১৮৬০ এর দশকে, ব্রিটিশ ভারতীয় সেনাবাহিনীতে, গটকা মূলত হাতের লড়াইয়ের অনুশীলন হিসাবে ব্যবহৃত হত। ভারত সরকারের ক্রীড়া ও যুব বিষয়ক মন্ত্রণালয় হরিয়ানায় অনুষ্ঠিত হতে যাওয়া খেলো ইন্ডিয়া ইয়ুথ গেমস ২০২১ এর অংশ হিসাবে কালারিয়াপাত্তু, থাং-টা এবং মাল্লাখাম্বা নামক আরও তিনটি দেশীয় খেলার সাথে গটকাকে অন্তর্ভুক্ত করেছে। এটি ভারতে একটি জাতীয় ক্রীড়া ইভেন্ট।
"খেল" (অর্থ খেলাধুলা বা খেলা) হল গটকার আধুনিক প্রতিযোগিতামূলক দিক, যা মূলত মধ্যযুগীয় সময়ের তরোয়াল-প্রশিক্ষণের একটি পদ্ধতি (লাঠি খেলা) বা লাঠি-লড়াই (লাঠি খেলা) হিসাবে ব্যবহৃত হত।
যদিও "খেল" গটকা বর্তমানে শিখদের সাথে সবচেয়ে বেশি সংযুক্ত, এটি অন্যান্য নৃ-সাংস্কৃতিক গোষ্ঠীর মার্শাল আর্টেও সর্বদা ব্যবহৃত হয়ে আসছে। এটি এখনও তানোলি এবং গুজারা সম্প্রদায় দ্বারা ভারত এবং পাকিস্তানে অনুশীলিত হয়।
ক্যাপ্টেন উইলিয়াম ই. ফেয়ারবায়ার্ন এবং ক্যাপ্টেন এরিক অ্যান্থনি সাইকসের পরিকল্পনা অনুসারে ডিফেন্ডু ব্যবস্থা গটকা, জুজুতসু, চীনা মার্শাল আর্ট এবং "গাটার ফাইটিং" এর কাছ থেকে পদ্ধতি নিয়েছিল। এই পদ্ধতিটি স্কটল্যান্ডের অ্যাকনাকারি্র কমান্ডো বেসিক প্রশিক্ষণ কেন্দ্রে ঘনিষ্ঠ লড়াইয়ের কৌশলগুলিতে সৈন্যদের প্রশিক্ষণের জন্য ব্যবহৃত হয়েছিল।
অমৃতকুম্ভের সন্ধানে

অমৃতকুম্ভের সন্ধানে ১৯৮২ সালের দিলীপ রায় পরিচালিত একটি বাংলা চলচ্চিত্র। এটি সমরেশ বসুর ছদ্মনাম "কালকূটের" একটি গল্প অবলম্বনে নির্মিত হয়েছে। সংগীত পরিচালনা করেছেন সুধীন দাশগুপ্ত এবং অভিনয় করেছেন শুভেন্দু চট্টোপাধ্যায়, অপর্ণা সেন, ভানু বন্দ্যোপাধ্যায়, সমিত ভঞ্জ, রুমা গুহঠাকুরতা প্রমুখ।
এই চলচ্চিত্রে ভারতীয় হিন্দুদের অন্যতম বৃহত্তম ধর্মীয় মেলা, কুম্ভ মেলার অবয়ব রয়েছে। এ মেলা গঙ্গা, যমুনা এবং সরস্বতী নদীসমূহের মোহনায় অনুষ্ঠিত হয়।
বক্তারনগর

বক্তারনগর (ইংরেজি: Baktarnagar) ভারতের পশ্চিমবঙ্গ রাজ্যের পশ্চিম বর্ধমান জেলার রাণীগঞ্জ উন্নয়ন ব্লকের একটি শহরতলি। এটি আসানসোল মহকুমার অন্তর্গত।
ভারতের ২০১১ সালের আদমশুমারি অনুসারে বক্তারনগরের মোট জনসংখ্যা হল ৫,১১২ জন। এর মধ্যে পুরুষ ২,৬৪৩ জন (৫২%) এবং নারী ২,৪৬৯ জন (৪৮%)। এই গ্রামের জনসংখ্যার ৬১০ জন হল ৬ বছর বা তার কম বয়সী। বক্তারনগরের সাক্ষর মানুষের সংখ্যা হল ৩,২২১ জন (৬বছরের ঊর্ধ্বে ৭১.৫৫%)।
বর্ধমান-আসানসোল শাখায় বক্তারনগরে একটি রেলওয়ে স্টেশন রয়েছে।
বক্তারনগর উচ্চ বিদ্যালয়টি একটি বাংলা মাধ্যম বিদ্যালয়। বিদ্যালয়টি ১৯৮৩ সালে প্রতিষ্ঠিত। এটি একটি বাংলা-মাধ্যম সহ-শিক্ষাপ্রতিষ্ঠান। বিদ্যালয়টিতে পঞ্চম শ্রেণি থেকে দ্বাদশ শ্রেণি পর্যন্ত পঠনপাঠনের সুবিধা রয়েছে।এই বিদ্যলয়টিতে কম্পিউটার, ৫০০ টি বই সহ একটি গ্রন্থাগার এবং একটি খেলার মাঠ রয়েছে।
আগ্নেয়া

আগ্নেয়া (, ) অর্থ অগ্নিশ্বরের কন্যা। এটি প্রাচীন হিন্দু ধর্মগ্রন্থ এবং সংস্কৃত গ্রন্থ থেকে উদ্ভূত। আগুনের হিন্দু দেবতা অগ্নি বৈদিক কাল থেকে আধুনিক যুগাবধি পুরো ভারতীয় উপমহাদেশে শ্রদ্ধা ও পূজা পেয়ে আসছেন।
হিন্দু মতে আগ্নেয়ার অর্থ "আগুনের দেবী"। সংস্কৃত ভাষায় আগ্নেয়ার আক্ষরিক অর্থ "আগুন থেকে জাত" বা "আগুন দিয়ে শুচিকৃত"। প্রাচীন বৈদিক সাহিত্যে নামটির উৎপত্তির সন্ধান পাওয়া যায় যেখানে আগ্নেয়াকে ঐশ্বরিক এবং শক্তিশালী দেবী হিসাবে সংজ্ঞায়িত করা হয়েছে। হিন্দু পৌরাণিক কাহিনী ও আধ্যাত্মিক গ্রন্থগুলোতে আগ্নেয়াকে অগ্নি এবং তাঁর স্ত্রী স্বাহার কন্যা হিসাবে উল্লেখ করা হয়েছে।
বাস্তুশাস্ত্রে "দক্ষিণ পূর্ব" দিক রক্ষাকারী দেবী হিসাবে অগ্নির পূজা করা হয়। বাস্তুশাস্ত্র হল একটি প্রাচীন পুঁথি যা প্রতিটি বাড়িতে দক্ষিণ পূর্ব কোণে রান্নাঘর তৈরির পরামর্শ দেয়। বর্তমান সময়েও সনাতনী হিন্দুরা অগ্নি উপাসনা করে রান্না শুরু করেন এবং অগ্নি ও আগ্নেয়ার কাছে খাবার তৈরির আশীর্বাদ চেয়ে রান্নাঘরের চুলা জ্বালিয়ে থাকেন।
কিছু হিন্দু গ্রন্থে আগ্নেয়াকে এখন অবধি "পবিত্র শক্তি" তৈরির সবচেয়ে শক্তিশালী রূপ হিসাবে বিবেচনা করা হয়। হিন্দুরা "আগ্নেয় অস্ত্র" বা আগ্নেয়াস্ত্রকে প্রাচীন পারমাণবিক শক্তিগুলোর মধ্যে সবচেয়ে শক্তিশালী বলে বিশ্বাস করে থাকে। হিন্দু গ্রন্থগুলোতে আগ্নেয়াস্ত্রকে এক বিলিয়ন ট্রিলিয়ন সূর্যের তুলনায় অধিক শক্তিসম্পন্ন, উজ্জ্বল, তাপ ও আলো প্রদানকারীর পাশাপাশি এক অনন্ত শক্তির উৎস হিসেবে উল্লেখ করা হয়েছে।
আগ্নেয়ার পুংলিঙ্গ আগ্নেয় একটি জাতিবাচক বিশেষণ যার অর্থ হিসেবে ব্যবহার করা হয়েছে "অগ্নিদাহ্য, অগ্নিসদৃশ, অগ্নিশুচি, অগ্নি দ্বারা শাসিত" ইত্যাদি। এটি অগ্নিপুরাণ, আগ্নেয়াস্ত্র এবং দক্ষিণ-পূর্ব মৌলিক দিকের নামবাচক বিশেষ্য উপাধি হিসাবেও ব্যবহৃত হয়। স্ত্রীবাচক শব্দ আগ্নেয়ী শুধুমাত্র নামবাচক বিশেষ্য হিসাবে ব্যবহৃত হয় 
আগ্নেয়ী প্রাচীন বৈদিক সাহিত্যে আগ্নেয়া নামে পরিচিত যেখানে তিনি ঐশ্বরিক এবং শক্তিশালী দেবী হিসাবে সংজ্ঞায়িত হয়েছেন। তাঁর মাকে অগ্নির সঙ্গী বা স্বাহা ও আগ্নেয়ি (যার অর্থ "অগ্নির স্ত্রী") হিসাবে উল্লেখ করা হয়।
এনএক্সটি টেকওভার: অরল্যান্ডো

এনএক্সটি টেকওভার: অরল্যান্ডো একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ১লা এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর অ্যামওয়ে সেন্টারে অনুষ্ঠিত হয়েছিল, এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এই অনুষ্ঠানটি রেসলম্যানিয়া ৩৩-এর সাপ্তাহিক উৎসবের অংশ হিসেবে আয়োজিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৪তম অনুষ্ঠান ছিল।
পরবর্তী সপ্তাহে এনএক্সটি-এ প্রদর্শনের জন্য তিনটি ম্যাচ ধারণসহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ববি রুড এনএক্সটি চ্যাম্পিয়নশিপ ম্যাচে শিনসুকে নাকামুরাকে হারিয়েছে। অন্যান্য শীর্ষস্থানীয় ম্যাচে, আসকা এনএক্সটি নারী চ্যাম্পিয়নশিপ ম্যাচে এম্বার মুনকে, দি অথর্স অব পেন (অ্যাকাম, রেজার) এনএক্সটি ট্যাগ টিম চ্যাম্পিয়নশিপ ম্যাচে ডিআইওয়াই (টমাসো চিয়াম্পা, জনি গারগানো) ও দ্য রিভাইভালকে (ড্যাশ ওয়াইল্ডার, স্কট ডসন) এবং অ্যালিস্টার ব্ল্যাক আন্দ্রাদে "সিয়েন" আলমাসকে হারিয়েছে।
 ক্যাসিয়াস ওহনো নো ওয়ে হোসে স্থলাভিষিক্ত হয়েছিলেন, যিনি স্যানিটি দ্বারা আক্রমণ হওয়ার পর এই ম্যাচে অংশগ্রহণ করতে অক্ষম ছিলেন।
বার্দি বেগ

বার্দি বেগ (বা বার্দিবেক) ১৩৫৭ সাল থেকে ১৩৯৯ অবধি গোল্ডেন হোর্ডের খান ছিলেন। তিনি তার পিতা জানি বেগের স্থলাভিষিক্ত হন এবং সম্ভবত বার্দি বেগই তার পিতার বিষক্রিয়ায় মৃত্যুর কারণ ছিলেন।
তার রাজত্বকে অশান্তি ও রাজনৈতিক হত্যার সময় হিসেবে চিহ্নিত হয়েছিল এবং ১৩৫৯ সালে তিনি তার ভাই কুলপা দ্বারা হত্যাণ্ডের শিকার হয়েছিল। এর পরে গোল্ডেন হোর্ড আলাদা হয়ে যায়।
তার এক কন্যা ছিল, তুলুন বেগ খানুম, যিনি মামাইয়ের স্ত্রী ছিলেন।
আলপবক্কম

আলপবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে এর জনসংখ্যা ছিল ৫,৪২১ জন৷
২০১১ খ্রিটাব্দে ভারতের জনগণনা অনুযায়ী আলপবক্কমের মোট জনসংখ্যা ৯,৪০৪ জন, যেখানে ৪,৭০২ জন পুরু ও ৪,৭০২ জন নারী৷ অর্থাৎ প্রতিহাজার পুরুষে ১০০০ জন নারীর বাস৷ মোট পরিবার সংখ্যা ২,৩৩০ টি৷ ছয় বছর অনূর্ধ্ব শিশু সংখ্যা ১,১০৫, যা মোট জনসংখ্যার ১১.৭৫ শতাংশ৷ আলপবক্কমের মোট সাক্ষরতার হার ৮৫.১৯ শতাংশ, যেখানে পুরুষ সাক্ষরতার হার ৯০.৪০ শতাংশ ও নারী সাক্ষরতার হার ৭৯.৯৭ শতাংশ৷
জানি বেগ

জানি বেগ (১৩৫৭ সালে মৃত্যু) , Djanibek Khan নামেও পরিচিত, ১৩৪২ থেকে ১৩৫৭ সাল পর্যন্ত গোল্ডেন হোর্ডের খান ছিলেন। তিনি তার পিতা অজ বেগ খানের স্থলাভিষিক্ত হন।
তার দুই ভাইকে হত্যা করার পরে, জানি বেগ সারা-জকের রাজত্ব গ্রহণ করেন। তিনি রুস প্রিন্সিপালিটিস এবং লিথুয়ানিয়ায় সক্রিয়ভাবে হস্তক্ষেপ করেছিলেন বলে জানা যায়। মস্কোর গ্র্যান্ড প্রিন্সেস, সিমন গর্ডি এবং দ্বিতীয় ইভান জানি বেগের কাছ থেকে নিয়মিত রাজনৈতিক ও সামরিক চাপের মধ্যে ছিলেন।
জানি বেগ একটি বিশাল ক্রিমিয়ান তাতারি বাহিনীর নিয়ন্ত্রণ করতেন। বাহিনীটি ১৩৩৩ সালে ক্রিমিয়ান বন্দর শহর কাফায় আক্রমণ করেছিল। এই অবরোধটি ফেব্রুয়ারিতে ইতালির একটি ত্রাণ বাহিনী দ্বারা প্রত্যাহার হয়েছিল। ১৩৪৫ সালে জানি বেগ আবার কাফা অবরোধ করেন। তবে তার সৈন্যদের মধ্যে ব্ল্যাক প্লেগের প্রাদুর্ভাবের কারণে তার আক্রমণ আবারও ব্যর্থ হয়েছিল। ডিফেন্ডারদের দুর্বল করার জন্য কালো মৃত্যুকে ব্যবহারের প্রয়াসে জানি বেগের সেনাবাহিনী সংক্রামিত লাশকে কাফায় আটকে রাখে। সংক্রামিত জেনোস নাবিকরা পরে কাফা থেকে জেনোয়া, মেসিনা এবং কনস্ট্যান্টিনোপলে যাত্রা করে কালো মৃত্যু বা ব্ল্যাক ডেথকে ইউরোপে প্রবর্তন করে।
১৩৫৬ সালে জানি বেগ আজারবাইজানে একটি সামরিক অভিযান পরিচালনা করেছিলেন এবং সেখানে তার নিজস্ব গভর্নর নিযুক্ত করে তাবরিজ শহর জয় করেছিলেন। তিনি চাগতাই খানাতের উপর জোচিদ কর্তৃত্বকে উপস্থাপন করে মঙ্গোল সাম্রাজ্যের তিন খানকে একত্রিত করার চেষ্টা করেছিলেন। শাইখ উভাইসের আত্মসমর্পর পরে, জানিবেগ গর্বিত হয়েছিলেন এই ভেবে যে মঙ্গোল সাম্রাজ্যের তিনটি ইউলু (জেলা/জাতি) তার নিয়ন্ত্রণে আছে। এর খুব শীঘ্রই, জানি বেগ তাবরিজে একটি বিদ্রোহের মুখোমুখি হন। যার ফলস্বরূপ, ইলখানাতের একটি শাখায় জালাইরিড রাজবংশ ক্ষমতায় যায় এবং শেষ পর্যন্ত এই বিদ্রোহ খানের মৃত্যুর কারণ হয়।
ম্যাসকভির চুডভ মঠটি, মেট্রোপলিটন আলেক্সি এবং রাদোনজের সের্গেই দ্বারা জানি বেগের পতনের সময় প্রতিষ্ঠিত হয়েছিল। এটি এমন এক জমিতে নির্মিত হয়েছিল যে, কিংবদন্তি অনুসারে, খান তার মা তায়দুলার অলৌকিক নিরাময়ের জন্য ধন্যবাদ হিসেবে পরবর্তীতে আলেকসিকে উপহার দিয়েছিলেন।
জানি বেগের রাজত্ব সামন্তবাদের দ্বন্দ্বের প্রথম লক্ষণ দ্বারা চিহ্নিত হয়েছিল যা শেষ পর্যন্ত গোল্ডেন সেনাবাহিনীর পতনে ভূমিকা রাখে। ১৩৫৭ সালে জানি বেগের হত্যার ঘটনাটি গোল্ডেন হোর্ডের মধ্যে রাজনৈতিক কোন্দলের সূচনা করেছিল।
জানি বেগের তিন পুত্র ছিল যারা ক্রমাগত সিংহাসনটি উত্তরাধিকার সূত্রে প্রাপ্ত হয়েছিল।
জানি বেগের রাজত্বকাল অনুসারে ২০১২ সালে রাশিয়ান চলচ্চিত্র "দ্য হোর্ড" নির্মাণ করা হয়েছিল। এতে আলেক্সি কীভাবে তাইদুলাকে অন্ধত্ব থেকে নিরাময় করেছিলেন তার একটি চরম কল্পিত আখ্যান রয়েছে।
অহুর মাজদা

আহুরা মাজদা বা অসুর মহৎ (অসুর মেধা হিসেবেও অনুবাদ করা হয়ে থাকে) (; , ' এছাড়াও অরোমাসডেস, ওহরমাজদ, আহুরামাজদা, হউরমাজদ, হোরমাজদ, ও হুরমুজ নামেও পরিচিত) হল জরাথুস্ট্রবাদের সৃষ্টিকর্তা ও সর্বোচ্চ উপাস্য। আহুরা মাজদা হল ইয়াস্নাতে প্রথম ও সবচেয়ে বেশি আহ্বান করা আত্মা। আহুরা শব্দের শাব্দিক অর্থ প্রভু আর মাজদা অর্থ প্রজ্ঞা। ঋগ্বেদের ২:১:৬ সুক্তে তাকে অসুর মহৎ (असुर महत) বলে উল্লেখ করা হয়েছে।
আহুরা মাজদাকে প্রথম দেখা যায় আচেমেনিড সাম্রাজ্যের সময়কালে (খ্রিস্টপূর্ব ৫৫০ থেকে ৩৩০ অব্দ) প্রথম দারিউসের বেহিশতুন খোদাইলিপিতে। ইরানের প্রথম আরটেক্সারসেসের আগপর্যন্ত, অহুরা মাজদাকে এককভাবে সকল বিস্তৃত রাজকীয় খোদাইলিপিতে উপাসনা ও আহবান করা হত। দ্বিতীয় আরটেক্সারসেসের সময় থেকে আহুরা মাজদার পাশাপাশি মিথ্রা ও আনাহিতার উপাসনা শুরু হয়। আচেমেনিড সময়কালে, আহুরা মাজদার কোন প্রতিকৃতি ছিল না, সম্রাটগণ খালি ঘোড়া টানা রথ চালনার মাধ্যমে আহুরা মাজদাকে আহবান করতেন, যেন সে এসে ইরানীদের সেনাবাহিনীর সঙ্গ দেয় ও ইরানীদের যুদ্ধে অংশ নেয়। ৫ম খ্রিস্টপূর্ব শতক থেকে আহুরা মাজদার প্রতিকৃতির ব্যবহার শুরু হয়, কিন্তু শাসানীয় সাম্রাজ্যে তা আবার বন্ধ হয়ে যায় এবং বক্ররেখার মাধ্যমে তা বোঝানো শুরু হয়, এবং পরবর্তীতে আবারও শাসানীয় রাজবংশের দ্বারাই সমর্থিত হয়ে বক্ররেখার বদলে তার প্রতীকী প্রতিকৃতির ব্যবহার শুরু হয়।
ঐতিহাসিকরা বিশ্বাস করেন যে হিন্দুধর্মের ঋগ্বেদের অসুর "বরুণ"কে পারসি ধর্ম জরাথুস্ট্রবাদের আহুরা মাজদা বলা হয়। পরে পৌরাণিক কাহিনীতে, বরুণকে জলের দেবতা বানানো হয়েছিল।
মরম পিট্টি

মরম পিট্টি তেলুগুতে পিচ্চি বান্টি (పిచ్చి బంతి) নামে পরিচিত, ডজবলের একটি ভারতীয় সংস্করণ। এটি রাবার বল বা টেনিস বল দিয়ে খেলা হয়। এটি ৫-৬ জনের ছোট গ্রুপের মধ্যে সাধারণত একটি ছোট ঘেরযুক্ত অঞ্চল বা বাইলেনে খেলা হয়। এটি একক, দুজন বা ৩জনের বেশি এর দলেও খেলা হয়ে থাকে।
বলের অধিকারী ব্যক্তি অবস্থান থেকে সরে না গিয়ে অন্যকে আঘাত করে। খেলা কেবল একটি খেলোয়াড় থাকা অবধি অব্যাহত থাকবে। সর্বশেষ অবশিষ্ট খেলোয়াড় গেমটি জিতবে। কখনও কখনও যেখানে বেশি সংখ্যক খেলোয়াড় থাকে, সেখানে দুজন বিজয়ী শেষ পর্যন্ত নির্বাচিত হয়। বলটি বাতাসে নিক্ষেপ করে গেমটি শুরু হয় এবং খেলোয়াড় বল তোলার আগে বলটি তিনবার বাউন্স করা উচিত। বেশিরভাগ খেলাতেই মাথায় আঘাতের অনুমতি নেই।
মরম মানে আঘাত করা এবং পিট্টি মানে পিটানা বা আঘাত। পিচ্চিম মানে তেলুগুতে ক্ষিপ্ত এবং বন্টি মানে বল।
গরিমা হাজরিকা

গরিমা হাজরিকা আসামের একজন শাস্ত্ৰীয় নৃত্যশিল্পী। তিনি একজন সত্ৰীয়া ও ওড়িশি নৃত্যবিশারদ। ভারতের বিভিন্ন নগরী ও মহানগরীতে নৃত্য পরিবেশন করে তিনি সুনাম অৰ্জন করেছেন। তিনি বেশ কয়েকটি নৃত্য-নাটিকাও রচনা করেছেন। হাজরিকা রচিত ও পরিচালিত "চেতনা" নামের নৃত্য-নাটিকাটি রাষ্ট্ৰীয় পৰ্যায়ে সমাদর লাভ করেছে। গুয়াহাটি মহানগরীতে "মিতালী কলাকেন্দ্ৰ" স্থাপন করে তিনি সত্ৰীয়া এবং ওড়িশি নৃত্যের প্ৰচার ও প্ৰসারের নিমিত্তে কাজ করছেন। তিনি সেন্দূর সহ আরো কয়েকটি অসমীয়া চলচ্চিত্ৰে শিল্প-নিদেৰ্শনা ও কোরিওগ্রাফার হিসেবে সম্পৃক্ত ছিলেন।
১৯৩৯ সালে গুয়াহাটি মহানগরের উজানবাজার অঞ্চলে গরিমা হাজরিকার জন্ম হয়। শৈশব থেকেই শাস্ত্ৰীয় নৃত্যের প্ৰতি তার গভীর অনুরাগ ও আকৰ্ষণ ছিল। তিনি সত্ৰীয়া নৃত্য ও ওড়িশি নৃত্য শিখেছেন এবং তিনি উভয় নৃত্যশৈলীতেই পারদর্শী। আসামের প্ৰতিনিধিত্ব করে তিনি ভারতের বিভিন্ন রাজ্যে সত্ৰীয়া ও ওড়িশি নৃত্য পরিবেশন করে দৰ্শকদের ভূয়সী প্ৰশংসা লাভ করেছেন। এর মধ্যে ১৯৫৭ সালে গুয়াহাটি বিশ্ববিদ্যালয়ের প্ৰতিনিধি হিসেবে গরিমা হাজরিকা দিল্লীতে অনুষ্ঠিত রাষ্ট্ৰীয় যুব মহোৎসবে সত্ৰীয়া নৃত্য পরিবেশন করেছিলেন যা বিশেষ সুনাম অৰ্জন করেছিল। গরিমা হাজরিকা কয়েকটি নৃত্য-নাটিকা রচনা ও পরিচালনাও করেছেন। হাজরিকা রচিত ও পরিচালিত "চেতনা" নামের নৃত্য-নাটিকাটি রাষ্ট্ৰীয় পৰ্যায়ে সুনাম অর্জন করেছিল। ভ্ৰাম্যমাণ থিয়েটারের নৃত্য-নাটিকার ক্ষেত্রে গরিমা হাজরিকা অনেকবার পরিবৰ্তন এনেছেন। তিনি বেশ কয়েকটি অসমীয়া চলচ্চিত্ৰে শিল্পনিৰ্দেশক ও কোরিওগ্রাফার হিসেবেও কাজ করেছেন। তারমধ্যে সেন্দূর চলচ্চিত্ৰটি উল্লেখযোগ্য।
শিল্পনিৰ্দেশনা এবং নতুন প্ৰজন্মকে শুদ্ধ রূপে সত্ৰীয়া ও ওড়িশি নৃত্যের প্ৰশিক্ষণ দেওয়ার প্ৰয়াসে গরিমা হাজরিকা নিজ উদ্যোগে গুয়াহাটিতে "মিতালী কলাকেন্দ্ৰ" নামে নৃত্য শেখার একটি প্রতিষ্ঠান স্থাপন করেছেন। সুদীৰ্ঘ পঁচিশ বছর যাবত এই কেন্দ্ৰের মাধ্যমে তিনি নতুনদেরকে সত্ৰীয়া ও ওড়িশি নৃত্যের প্ৰশিক্ষণ দিয়ে আসছেন। ২০ মে, ২০১৬ সালে মাছখোয়া সাংস্কৃতিক প্ৰকল্পে মিতালী কেন্দ্ৰের রৌপ্যজয়ন্তী অনুষ্ঠান অনুষ্ঠিত হয়েছে এবং এই অনুষ্ঠান বিশেষ চাহিদাসম্পন্ন শিশুদের জন্য একটি বিশেষ নৃত্য কৰ্মশালার আয়োজন করা হয়েছিল। এই জয়ন্তীর অংশ হিসাবে তিনি সত্ৰীয়া ও ওড়িশি নৃত্যের কৰ্মশালা, "কোরিওগ্রাফি" ও "কস্টিউমস ডিজাইনিং" কৰ্মশালার আয়োজন করে নতুনদের জন্য নাচ শেখার একটি অসাধারণ সুযোগ করে দিয়ে ছিলেন। ছাত্ৰ-ছাত্ৰীদেরকে সমাজের প্ৰতি দায়িত্ববোধ শেখানোর জন্যেও তার শিল্পকেন্দ্ৰ বদ্ধপরিকর।
এ ই জে কলিন্স

আর্থার এডওয়ার্ড জিউন "জেমস" কলিন্স (১৮ আগস্ট ১৮৮৫ - ১১ নভেম্বর ১৯১৪), সাধারণত তাঁর আদ্যক্ষর এ ই জে কলিন্স নামে পরিচিত, তিনি ছিলেন একজন ইংলিশ ক্রিকেটার এবং সৈনিক। তিনি ক্রিকেটে সর্বোচ্চ স্কোরের রেকর্ড: ১৩ বছর বয়সী স্কুলছাত্র হিসেবে, ১১৬ বছর ধরে রেখেছিলেন। তিনি অপরাজিত ৬২৮ রান করেছিলেন ১৮৯৯ সালের জুনে সালে চার বিকেলে। কলিন্সের রেকর্ড তৈরির ইনিংসটিতে বিশাল দর্শকদের ভিড় হয়েছিল, যা মিডিয়ার আগ্রহ বাড়িয়ে তোলে; কাছাকাছি চলমান ওল্ড ক্লিফটোনিয়ান ম্যাচের দর্শকদেরও টেনে আনে জুনিয়র স্কুল হাউস ক্রিকেট ম্যাচ দেখার জন্য, যেখানে কলিন্স খেলছিল। এই অর্জনের পরেও কলিন্স কখনও প্রথম-শ্রেণীর ক্রিকেট খেলেন নি। কলিন্সের অপরাজিত ৬২৮ রানের রেকর্ড স্কোর হিসাবে জানুয়ারী ২০১৬ পর্যন্ত ছিল, এরপর এক ভারতীয় ছেলে, প্রণব ধনাওয়াদে, এক ইনিংসে ১০০৯ রান করে।
কলিন্স ১৯০২ সালে ব্রিটিশ সেনাবাহিনীতে যোগদান করেছিলেন এবং রয়্যাল ইঞ্জিনিয়ার্সে কর্মকর্তা হওয়ার আগে উলউইচ রয়্যাল মিলিটারি একাডেমিতে পড়াশোনা করেছিলেন। তিনি প্রথম বিশ্বযুদ্ধের সময় ফ্রান্সে দায়িত্ব পালন করেছিলেন, যেখানে ১৯১৪ সালে ইয়েপ্রেসের প্রথম যুদ্ধের সময় তিনি কর্মরত অবস্থায় মারা গিয়েছিলেন। কলিন্সের কথা সরকারি কাগজপত্র উল্লেখ করা হয়েছিল এবং ক্রিকেট এবং রাগবি ইউনিয়নে রয়েল মিলিটারি একাডেমির প্রতিনিধিত্ব করেছিলেন।
বার্ট কিং

জন বার্টন " বার্ট " কিং (১৯ অক্টোবর ১৮৭৩ - ১৭ অক্টোবর ১৯৬৫) একজন মার্কিন ক্রিকেটার ছিলেন, যিনি ১৯শ শতাব্দীর শেষের দিকে এবং ২০শ শতাব্দীর শুরুতে সক্রিয় ছিলেন। কিং উনবিংশ শতাব্দীর শেষ থেকে প্রথম বিশ্বযুদ্ধের সূত্রপাত হওয়া অবধি ফিলাডেলফিয়া ক্রিকেট দলের অংশ ছিলেন। মার্কিন যুক্তরাষ্ট্রের ক্রিকেটে এই সময়টিতে "ভদ্রলোক ক্রিকেটার" - স্বতন্ত্র ধন-সম্পদের মালিক যাদের কাজ করার দরকার ছিল না, তাদের আধিপত্য ছিল। কিং, মধ্যবিত্ত পরিবারের একজন অপেশাদার, তাঁর সতীর্থরা কাজের ব্যবস্থা করায় কিং ক্রিকেটে সময় দিতে সক্ষম হন।
একজন দক্ষ ব্যাটসম্যান, যিনি বোলার হিসাবে নিজের যোগ্যতা প্রমাণ করেছিলেন, কিং তার ক্যারিয়ারে উত্তর আমেরিকা মহাদেশে অসংখ্য রেকর্ড গড়েছিলেন এবং ১৯০৮ সালে ইংল্যান্ডে প্রথম-শ্রেণীর বোলিং গড়ের নেতৃত্ব দেন। তিনি ইংল্যান্ড এবং অস্ট্রেলিয়া থেকে সেরা ক্রিকেটারদের বিরুদ্ধে সফলভাবে প্রতিদ্বন্দ্বিতা করেছিলেন। ১৮৯৭, ১৯০৩ এবং ১৯০৮ সালে ইংল্যান্ড সফরকালে কিং তাঁর দলের প্রভাবশালী বোলার ছিলেন। তিনি তাঁর অনন্য বোলিং দিয়ে ব্যাটসম্যানদের পরাস্ত করেছিলেন, যাকে তিনি "অ্যাঙ্গেলার" বলতেন এবং খেলায় সুইং বোলিংয়ের শিল্প বিকাশে সহায়তা করেছিলেন। স্যার পেলহাম ওয়ার্নার বার্ট কিংকে "সর্বকালের সেরা বোলারদের একজন" হিসাবে বর্ণনা করেছিলেন, এবং ডোনাল্ড ব্র্যাডম্যান তাকে "আমেরিকার সর্বকালের সেরা ক্রিকেট পুত্র" বলে অভিহিত করেছিলেন।
জ্যাক মার্শ

জ্যাক মার্শ ( - ২৫ মে ১৯১৬) অস্ট্রেলীয় আদিবাসী বংশোদ্ভূত একজন অস্ট্রেলীয় প্রথম শ্রেণির ক্রিকেটার, যিনি ১৯০০-০১ থেকে ১৯০২-০৩ পর্যন্ত ছয় ম্যাচে নিউ সাউথ ওয়েলসের প্রতিনিধিত্ব করেছিলেন। চরম গতির একজন ডানহাতি ফাস্ট বোলার, মার্শ ছিলেন উচ্চ অ্যাথলেটিক গুণাবলীর আশীর্বাদপুষ্ট এবং তাকে সেই যুগের অসামান্য প্রতিভা হিসাবে বিবেচনা করা হয়েছিল। তাঁর বোলিং অ্যাকশনের বৈধতা নিয়ে নিয়মিত বিতর্কে তাঁর ক্যারিয়ার কমে গিয়েছিল; তাঁর বিরুদ্ধে নো-বল, একাধিকবার থ্রোয়িং করার অভিযোগ আনা হয়েছিল। তার কর্মের বৈধতা নিয়ে বিতর্কের ফলস্বরূপ, মার্শ কখনও নিজেকে প্রথম-শ্রেণীর স্তরে প্রতিষ্ঠিত করেননি এবং জাতীয় নির্বাচনেও তাঁকে বাছাই করা হয়নি। সমসাময়িক বক্তৃতায়, মার্শের সুযোগের অভাবকে প্রায়শই বর্ণ বৈষম্যের কারণ হিসাবে চিহ্নিত করা হয়েছে।
জন্ম উত্তর নিউ সাউথ ওয়েলসের ইউলগিলবার ক্লেরাস নদী তীরবর্তী বুন্দজালং পরিবারে, মার্শ প্রথম তাঁর পেশাদারী পরিচয় তুলে ধরেন রানার হিসাবে, সিডনি সফরকালে এবং তারপর আন্তঃরাজ্য প্রতিদ্বন্দিতায়, একজন স্প্রিন্টার এবং হার্ডলার দৌড়ে জিতেন। সিডনিতে থাকাকালীন মার্শ স্থানীয় ক্লাব ক্রিকেটে অংশ নিতে শুরু করেছিলেন এবং সকলের নজর কেড়েছিলেন। ১৮৯৭ সালে থ্রোয়িং করায় জন্য প্রথমবারের মতো তাকে নো-বল দেয়া হয়, তবে ১৯৯০-সালের দিকেই তিনি নিউ সাউথ ওয়েলস রাজ্যের বিপক্ষে একটি ট্রায়াল ম্যাচে শীর্ষে এসেছিলেন। মার্শ শীর্ষস্থানীয় টেস্ট ক্রিকেটার ভিক্টর ট্রাম্পার এবং মন্টি নোবেলকে আউট করেছিলেন, তবে তাকে থ্রোয়িংয়ের জন্য ডাকা হয়েছিল। মার্শ নিজের হাত স্প্লিন্টসে জড়িয়ে বোলিং করে নিজের অ্যাকশনের বৈধতা প্রমাণ করার অঙ্গীকার করেছিলেন, যা অবমানিত আম্পায়ারকে পদত্যাগ করতে প্ররোচিত করেছিল। স্থানীয় প্রতিযোগিতায় বোলিং গড়ে শীর্ষে থাকার পর মার্শকে শেফিল্ড শিল্ডে অভিষেকের জন্য নির্বাচিত করা হয়েছিল। তিনি তাত্ক্ষণিকভাবে নিজের পরিচয় দেন এবং তিন ম্যাচ পরে মরসুমের প্রথম শ্রেণির বোলিং গড়ের নেতৃত্ব দেন। নিজের দ্বিতীয় ম্যাচে বব ক্রকেট তাকে নো-বল দেন, কিন্তু তাঁর চতুর্থ ম্যাচে যখন একই আম্পায়ার তাকে সতেরবার নো-বোল দেন, তখন জনতার বিক্ষোভ প্রদর্শনের ঘটনা ঘটে। মার্শের অ্যাকশন ন্যায্য ছিল এবং বিভিন্ন তত্ত্ব প্রচারিত হয়েছিল কিনা তা নিয়ে ক্রিকেট সম্প্রদায় বিভক্ত ছিল, যা মার্শের বিপক্ষে বাজে খেলার জন্য উদ্দেশ্য প্রণোদিত দেখানোর চেষ্টা করা হয়েছিল। এই তত্ত্বগুলির মধ্যে সর্বাধিক জনপ্রিয় ছিল যে মার্শ থ্রোয়িংয়ের বিরুদ্ধে একটি প্রচারণা চালিয়ে গিয়েছিলেন এবং তার বর্ণ এখানে হালকা লক্ষ্য ছিল।
মার্শ আরও দুটি প্রথম-শ্রেণীর ম্যাচ খেলেছিলেন, যা তাঁর নো-বোলিংয়ের পরে একই মরসুমে হয়েছিল। পরবর্তী মৌসুমে, সফরকারী ইংল্যান্ড ক্রিকেট দল প্রতিপক্ষ দলে তাঁকে নির্বাচন নিয়ে আপত্তি জানায়। অস্ট্রেলিয়ার হয়ে মার্শকে নির্বাচিত করার আহ্বান জানানো হয়েছিল, কিন্তু নিউ সাউথ ওয়েলসের নির্বাচক নোবেল বিতর্ক এড়াতে তাঁকে নির্বাচন করতে অস্বীকার করেছিলেন। পরবর্তী বছরগুলিতে, মার্শ অ্যালকোহলে আসক্ত হন এবং হামলার জন্য তাঁকে সংক্ষিপ্ত সময়ের জন্য কারাগারে বন্দীও করা হয়েছিল। তিনি একটি পাবের বাইরে ঝগড়ায় মারা গিয়েছিলেন; দু'জন ব্যক্তির বিরুদ্ধে হত্যাযজ্ঞের অভিযোগ আনা হলেও পরে তাদের খালাস দেওয়া হয়।
কিথ মিলারের প্রথম জীবন

এই নিবন্ধে অস্ট্রেলিয়ান টেস্ট ক্রিকেটার ও অস্ট্রেলীয় রুলস ফুটবলার কিথ মিলারের জীবনের ইতিহাস রয়েছে, ১৯৮৯ সালের ২৮ নভেম্বর তিনি দ্বিতীয় বিশ্বযুদ্ধের সময় বেসামরিক জীবন ছেড়ে মিলিশিয়ায় (সেনা রিজার্ভ) যোগ দিয়েছিলেন। মেলবোর্নের উপকণ্ঠে সানশাইন শহরে জন্মগ্রহণকারী, মিলার খেলাধুলাকে তার প্রথম জীবনের মূল কেন্দ্রবিন্দুতে পরিণত করেছিলেন। স্কটিশ বংশোদ্ভূত চার সন্তানের মধ্যে কনিষ্ঠ, মিলার তাঁর পিতা ও ভাইদের মাধ্যমে খেলাধুলার প্রতি ভালোবাসায় জড়িত হয়ে শীতে ফুটবল এবং গ্রীষ্মে ক্রিকেট খেলায় যোগদান করেছিলেন। মিলারের বাবা — প্রকৌশলী এবং ক্রীড়াপ্রেমী — শক্তির চেয়ে কৌশলকে গুরুত্ব দিয়েছিলেন; শৈশবকালে তিনি ছোট মাপের হওয়ায় মিলার উপকৃত হন এবং হিংস্র শক্তির উপর তিনি নির্ভর করতে পারেন না। মিলার ঘোড়দৌড়ের জকি হতে চেয়েছিলেন, কারণ তিনি অনুভব করেছিলেন যে তাঁর ক্রিকেট বা ফুটবলে সাফল্য পাওয়ার মতো কিছু নেই।
মিলার তার মাধ্যমিক শিক্ষা গ্রহণ করেছিলেন মেলবোর্ন উচ্চ বিদ্যালয়ে, যেখানে তাঁর গণিতের শিক্ষক ছিলেন অস্ট্রেলিয়ান ক্রিকেট অধিনায়ক বিল উডফুল । তিনি একাডেমিকভাবে দুর্বল ছাত্র ছিলেন যারা পড়াশোনাকে অবহেলা করতেন তবে খেলাধুলায় দক্ষ ছিলেন। তিনি ১৪ বছর বয়সে স্কুলের প্রথম পছন্দ ক্রিকেট দল তৈরি করেছিলেন এবং তার প্রযুক্তিগত এবং রক্ষণাত্মক দক্ষতার জন্য মনোযোগ অর্জন করেছিলেন, যা উডফুলের সাথে তুলনা করা হয়েছিল। মিলার সেন্ট কিল্ডা ক্রিকেট ক্লাব কর্তৃক প্রত্যাখ্যাত হয়েছিলেন, তাই তিনি জেলা প্রতিযোগিতায় দক্ষিণ মেলবোর্নে যোগ দিয়েছিলেন, ১৯৩৫ – ৩৬ মৌসুমের শুরুতে প্রথম শ্রেণির ক্রিকেটে আত্মপ্রকাশ করেছিলেন, তখন মাত্র লম্বা। উডফুলের কার্লটন দলের বিপক্ষে এক কম স্কোরের ম্যাচে তিনি লোয়ার অর্ডারে নেমে ৬১ রান করেছিলেন, যা তাদের খেলায় ফিরিয়ে এনেছিল এবং বিজয়ী করেছিল। উডফুল তাঁর স্যারকে গণিত শ্রেণিকক্ষে রৌপ্য ডিম্বকাপ পুরস্কার দিতে প্ররোচিত করেছিলেন। এটি তাঁর সবচেয়ে মূল্যবান সম্পদ হিসাবে থেকে যায়।
পরের বছর, মিলার লম্বা হন এবং আরও শক্তি দিয়ে ক্রিকেট এবং ফুটবল খেলতে শুরু করে। দশ বছর স্কুলে কাটানোর পর, সবে মাত্র ১৭ বছর বয়সে মিলার ভিক্টোরিয়ান কোল্টসের হয়ে দুই মরসুম ক্রিকেট খেলেছিলেন, এরপর ১৯৩৭ – ৩৮ মৌসুমের শেষের দিকে তিনি প্রথম শ্রেণির ক্রিকেটে তাঁর অভিষেক হয়। ১৯৩৯ – ৪০ মৌসুমে শেফিল্ড শিল্ডে আত্মপ্রকাশ এবং তাঁর প্রথম সেঞ্চুরি করার আগ পর্যন্ত তিনি বিক্ষিপ্তভাবে খেলেন। এই সময়ে, মিলার একমাত্র ব্যাটসম্যান হিসাবে খেলেছিলেন; তিনি তখনও একজন ফাস্ট বোলার হতে পারেননি। মিলারের ফুটবল ক্যারিয়ারও শুরু হয়েছিল। ১৯৩৭ সালে, মিলার মূলত একজন ডিফেন্ডার হিসাবে তিন বছর ভিক্টোরিয়ান ফুটবল অ্যাসোসিয়েশনে ব্রাইটন ফুটবল ক্লাবের হয়ে খেলেন। চতুর্থ মরশুমের শুরুতে, তিনি সেই সময়ের সেরা ফরোয়ার্ড হিসাবে বিবেচিত বব প্র্যাটকে এক ম্যাচে গোল করা থেকে বিরত রেখেছিলেন এবং মাঠের সেরা হন। ১৯৪০ সালে শীর্ষস্থানীয় ভিক্টোরিয়ান ফুটবল লীগ খেলতে তিনি তাত্ক্ষণিকভাবে সেন্ট কিল্ডা ফুটবল ক্লাবের সাথে চুক্তি স্বাক্ষর করেছিলেন, যেখানে তাঁর দল দ্বিতীয় স্থানে এসেছিল।
২৮ নভেম্বর ১৯১৯ সালে সানশাইনের পশ্চিম মেলবোর্ন শহরতলিতে জন্মগ্রহণকারী কিথ রস মিলার ছিলেন লেসলি (লেস সিনিয়র) এবং এডিথ (এডি) মিলারের চার সন্তানের মধ্যে সবচেয়ে ছোট। তার দুই বড় ভাই ও এক বোন ছিল। মিলার যখন জন্মগ্রহণ করেন তখন বোন গ্ল্যাডিসের বয়স ছিল ১২ বছর, যখন লেস জুনিয়র এবং রায়ের বয়স যথাক্রমে নয় এবং সাত। মিলারের নামকরণ করা হয়েছিল অস্ট্রেলীয় অগ্রগামী বিমানচালক ভাই কিথ এবং রস স্মিথের নামে, যারা তার জন্মের সময় ইংল্যান্ড থেকে অস্ট্রেলিয়ায় তাদের ঐতিহাসিক ফ্লাইটের অর্ধেক পথে ছিল।
১৯৪৮ সালে ইংল্যান্ডে ডন ব্র্যাডম্যান অস্ট্রেলীয় ক্রিকেট দলের সাথে

ডন ব্র্যাডম্যান ১৯৪৮ সালে অস্ট্রেলিয়া ক্রিকেট দলের সাথে ইংল্যান্ড সফর করেছিলেন, ঐ দল পাঁচটি অ্যাশেজ টেস্ট সহ তাদের ৩৪টি সফর ম্যাচে অপরাজিত ছিল। ব্র্যাডম্যান ছিলেন অধিনায়ক, তিন নির্বাচকদের মধ্যে একজন এবং সামগ্রিকভাবে সর্বকালের সেরা দলগুলির মধ্যে একটি হিসাবে বিবেচিত দল, যা "দ্য ইনভিনসিবলস" ডাকনাম অর্জন করেছিল, সেই দলের প্রভাবশালী ব্যক্তিত্ব ছিলেন।
সাধারণত ক্রিকেটের ইতিহাসের সর্বশ্রেষ্ঠ ব্যাটসম্যান হিসাবে বিবেচিত ডানহাতি ব্র্যাডম্যান ৩ নম্বরে অধিনায়ক হিসাবে পাঁচটি টেস্টে খেলেছিলেন। ব্র্যাডম্যান অন্যান্য অস্ট্রেলীয় অধিনায়কের চেয়ে বেশি প্রভাবশালী ছিলেন কারণ স্কোয়াড বাছাইয়ে তিন নির্বাচকের মধ্যে তিনিও ছিলেন একজন। খেলতে গিয়ে তিনি অস্ট্রেলিয়ান কন্ট্রোল বোর্ডের সদস্যও ছিলেন, এটি বিশেষাধিকার যা অন্য কোনও ব্যক্তির নেই বা ছিল না। ৪০ বছর বয়সে ব্র্যাডম্যান ছিলেন দলের সবচেয়ে বয়স্ক খেলোয়াড়; তাঁর দলের তিন-চতুর্থাংশ তাঁর থেকে কমপক্ষে আট বছরের ছোট ছিলেন এবং কেউ কেউ তাকে পিতৃতুল্য হিসাবে দেখতেন। একজন জাতীয় বীর হিসাবে, ক্রিকেট খেলার ক্ষমতা এবং প্রশাসক হিসাবে প্রভাব এইসব তাঁর মর্যাদার সাথে মিলে তাঁর দলকে তাঁর সাথে আরো ঘনিষ্ঠ করে, অন্যান্য দলের অধিনায়কের তুলনায়। একজন ক্রিকেটার হিসাবে ব্র্যাডম্যানের মর্যাদাপূর্ণতার কারণে সফরের ম্যাচগুলিতে জনস্বার্থ ও উপস্থিতি রেকর্ড-ভেঙেছিল।
ব্র্যাডম্যান প্রথম শ্রেণির ম্যাচ শেষ করেন ব্যাটিং সমষ্টি এবং গড়ে সবার উপরে থেকে, ৮৯.৯২ গড়ে ২৪২৮ রান এবং এগারোটি সেঞ্চুরি করে, যা যে কোনও খেলোয়াড়ের মধ্যে সর্বাধিক। তাঁর এত সাফল্য সত্ত্বেও, অ্যালেক বেডসারের লেগ ফাঁদের বিরুদ্ধে তার সমস্যা ছিল — তিনি টেস্টে টানা তিনবার এবং অন্যান্য ম্যাচে দু'বার এই ফাঁদ ব্যবহার করায় বোলারদের কাছে ধরা পড়েছিলেন — এটি অনেক আলোচনার বিষয় হয়েছিল।
ট্রেন্ট ব্রিজের প্রথম টেস্টের প্রথম ইনিংসে ব্র্যাডম্যান ১৩৮ রান করেছিলেন এবং অস্ট্রেলিয়ার ৫০৯ রানের ভিত্তি তিনিই স্থাপন করেছিলেন, যা ৩৪৪ রানের লিড স্থাপন করেছিল এবং শেষ পর্যন্ত জয় লাভ করেছিল। হেডিংলিতে চতুর্থ টেস্টে, শেষ দিনে অধোগামী পিচে তিনি অপরাজিত ১৭৩ রান করেছিলেন, আর্থার মরিসের সাথে ট্রিপল সেঞ্চুরির জুটি গড়ে অস্ট্রেলিয়া দ্বিতীয় ইনিংসে ৩/৪০৪ করে সাত উইকেটে জয় পেয়েছিল। এটি টেস্ট ইতিহাসে সর্বাধিক সফলতম রান তাড়া করার বিশ্ব রেকর্ড স্থাপন করেছে। এই সফরটি ছিল ব্র্যাডম্যানের আন্তর্জাতিক বিদায়, এবং যখন টেস্ট ক্যারিয়ারের গড় ১০০ করতে মাত্র চার রান দরকার ছিল, তখন তিনি ওভালের পঞ্চম টেস্টে দ্বিতীয় বলে শূন্য রানে আউট হন, এরিক হোলিসের গুগলি বলে বোল্ড হয়ে। তবুও অস্ট্রেলিয়া ৪ – ০ তে টেস্ট সিরিজ জিতেছিল এবং ব্র্যাডম্যান দুই সেঞ্চুরির সাথে ৭২.৫৭ গড়ে ৫০৮ রান নিয়ে সিরিজ শেষ করেছিল। শুধু মরিস — তিন সেঞ্চুরিসহ — পাঁচ টেস্টে এর বেশি রান করেছিল। সিরিজে ব্র্যাডম্যানের টেস্ট গড় অস্ট্রেলীয়দের মধ্যে তৃতীয় সর্বোচ্চ ছিল, সিড বার্নস এবং মরিসের পরে।
লখনউ মধ্য বিধানসভা কেন্দ্র

লখনউ মধ্য ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের মধ্য অংশ নিয়ে গঠিত। ২০১৭ সালের ইউপি বিধানসভা ভোটে এই কেন্দ্রে ভিভিপ্যাটসহ ইভিএমের সুবিধা ছিল।
লখনউ মধ্য, লখনউ লোকসভা কেন্দ্র-এর পাঁচটি বিধানসভা কেন্দ্রের একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭৪ নম্বর।
বর্তমানে এই আসনটির বিধায়ক হলেন ভারতীয় জনতা পার্টির ব্রজেন পাঠক, যিনি ২০১৭ উত্তর প্রদেশ বিধানসভা নির্বাচনে সমাজবাদী পার্টির প্রার্থী রবিদাস মেহরোত্রকে ৫,০৯৪টি ভোটের ব্যবধানে পরাজিত করেন।
মাঞ্জাম্মা জগতী

মাঞ্জাম্মা জগতী (জন্ম: মঞ্জুনাথ শেট্টি, ১৮ এপ্ৰিল ১৯৬৪) একজন ভারতীয় নৃত্যশিল্পী, কণ্ঠশিল্পী, থিয়েটার অভিনেত্ৰী ও সক্ৰিয় সমাজকৰ্মী। তিনি পশ্চিম কৰ্ণাটকের 'জগতী নৃত্য' নামে একপ্রকার লোকনৃত্যে পারদৰ্শী। ২০১৯ সালে তিনি লোকশিল্প ও সংস্কৃতির জন্য রাজ্যের শীৰ্ষ প্ৰতিষ্ঠান "কৰ্ণাটক জনপদ একাডেমী"র সভাপতি পদে অধিষ্ঠিত হন। তিনি এই পদে অধিষ্ঠিত হওয়া রূপান্তরিত লিঙ্গের প্ৰথম গায়িকা মহিলা। লোকনৃত্যের ক্ষেত্রে অসামান্য অবদানের স্বীকৃতিস্বরূপ ২০২১ সালে ভারত সরকার তাঁকে দেশের চতুৰ্থ সৰ্বোচ্চ অসামরিক সম্মাননা পদ্মশ্রী পদক প্ৰদান করে। পদ্মশ্ৰী সম্মান লাভ করা নৰ্তকী নটরাজের পরে তিনি ভারতের দ্বিতীয় ও কৰ্ণাটকের প্ৰথম তৃতীয় লিঙ্গের ব্যক্তি।
তিনি প্ৰথমে কৰ্ণাটক জনপদ একাডেমির সভাসদ হিসেবে যুক্ত হন ও পরবর্তীতে একাডেমির সভাপতি পদে উন্নীত হন। এর ফলে তিনি কৰ্ণাটক রাজ্যের পরিবেশন শিল্পকলা বিষয়ক শীৰ্ষ প্ৰতিষ্ঠানের সভাপতি পদে অধিষ্ঠিত হওয়া প্ৰথম গায়কী ট্ৰান্সজেন্ডার মহিলা হিসাবে পরিগণিত হন।
লোকসংগীত, নৃত্য ও মঞ্চনাটকের সাথে জড়িত মাঞ্জাম্মা জগতী বহু রাষ্ট্ৰীয় ও আন্তঃরাষ্ট্ৰীয় পুরস্কার এবং সম্মাননা লাভ করেছেন। তাঁর জীবন কাহিনী কৰ্ণাটক লোকগাথা বিশ্ববিদ্যালয় ও কৰ্ণাটক রাজ্যিক মহিলা বিশ্ববিদ্যালয়ের কলা বিভাগের স্নাতক পাঠ্যক্ৰমে অন্তৰ্ভুক্ত করা হয়েছে। ২০১০ সালে কৰ্ণাটক সরকার তাঁকে রাজ্যের দ্বিতীয় সৰ্বোচ্চ অসামরিক সম্মাননা রাজ্যোৎসব পুরস্কার প্ৰদান করেছিল। লোকনৃত্যের ক্ষেত্ৰে অসামান্য অবদানের স্বীকৃতিস্বরুপ ২০২১ সালে ভারত সরকার তাঁকে দেশের চতুৰ্থ সৰ্বোচ্চ অসামরিক সম্মাননা পদ্মশ্রী পদক প্ৰদান করে।
থান্ডারস্টোন (তাস খেলা)

থান্ডারস্টোন একটি ডেক বিল্ডিং ভিত্তিক ফ্যান্টাসি কার্ড খেলা। এটি ধারাবাহিক আকারের খেলা। "আলডেরাক বিনোদন গ্রুপের" মাইক ইলিয়ট এবং জেসন এঙ্গল মিলে ২০০৯ সালে খেলাটি প্রথম প্রকাশিত করেছিলো। প্রতিটি কার্ড এর মাত্রা ৬.৩ সেমি x ৮.৮ সেমি (২.৫ ইঞ্চি × ৩.৫ ইঞ্চি)। এটা বিভিন্ন ভাষায় অনুবাদ করা হয়েছে।
গেমপ্লেতে রয়েছে একটি দুঃসাহসী ও সর্বনাশী দানবের চরিত্র। এছাড়া কার্ড ক্রয়, হিরো আপগ্রেড এবং অন্যান্য সুযোগও রয়েছে। খেলাটিতে একটি অন্ধকুপের মধ্যে হিরো এবং দানবের মধ্যে সংঘাত হবে। দানব যদি পরাজিত হয় তবে তা হিরোর দলে যুক্ত হবে। এভাবে গেমপ্লে এগিয়ে যাবে।
খেলাটির অনেক উপাদানসমূহ সহ কার্ড লেআউটের পরিবর্তন নিয়ে ২০১২ সালে খেলাটির একটি নতুন রূপ প্রকাশিত হয়। খেলাটির নতুন রুপটি তার আগের ভার্সনের খেলার সাথে সমন্বয় করেছিল।
বি হিসাবে চিহ্নিত খেলাগুলোতে বেস কার্ড (মিলিটিয়া / নিয়মিত, ড্যাজারস / লংস্পিয়ারস, টর্চস ইত্যাদি) এবং অভিজ্ঞতা কার্ডগুলো (অ্যাডভান্স টোকেনস) থাকে এবং তাই স্ট্যান্ডঅ্যালোনে বাজানো যায়। 
"BoardGameGeek" থান্ডারস্টোনকে মোট ১০ এর ভিতর ৭ নম্বর দিয়েছে যা গেমটিকে "বিষয়ভিত্তিক" বোর্ড গেমে ৫০০ টি গেমের মধ্যে ১৭৭ নম্বরে স্থান দিয়েছে। .
ইড়কলিনাড়ু

ইড়কলিনাড়ু দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি নগর পঞ্চায়েত। ইড়কলিনাড়ু পূর্বে সাড়ে সাতাশটি গ্রামের সমন্বয়ে গঠিত ছিল, এর মধ্যে বেন্নঙ্গুপট্টু ও কড়বক্কম অন্যতম৷ খ্রিস্টীয় সপ্তদশ শতাব্দীতে নির্মিত আলমপারাই দুর্গটি এখানেই অবস্থিত৷ ২০০১ খ্রিস্টাব্দের জনগণনা অনুসারে ইড়কলিনাড়ুর জনগণনা ছিল ২৫,৭৬৯ জন৷
২০১১ খ্রিটাব্দে ভারতের জনগণনা অনুযায়ী ইড়কলিনাড়ুর মোট জনসংখ্যা ২৮,১৭২ জন, যেখানে ১৩,৯৫৬ জন পুরু ও ১৪,২১৬ জন নারী৷ অর্থাৎ প্রতিহাজার পুরুষে ১০১৯ জন নারীর বাস৷ মোট পরিবার সংখ্যা ৬,৭৩৪ টি৷ ছয় বছর অনূর্ধ্ব শিশু সংখ্যা ৩,০২০, যা মোট জনসংখ্যার ১০.৭২ শতাংশ৷ ইড়কলিনাড়ুর মোট সাক্ষরতার হার ৭৯.৪৩ শতাংশ, যেখানে পুরুষ সাক্ষরতার হার ৮৭.১৫ শতাংশ ও নারী সাক্ষরতার হার ৭১.৯০ শতাংশ৷
করুঙ্গুলি

করুঙ্গুলি দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে করুঙ্গুলির জনগণনা ছিলো ১১,২৬৫ জন৷
১৮২৫ থেকে ১৮৩৫ খ্রিস্টাব্দের মধ্যে বৃহত্তর কাঞ্চীপুরম জেলার প্রথম সদর ছিলো করুঙ্গুলি, পরে প্রশাসনিক দপ্তর কাঞ্চীপুরমে স্থানান্তরিত করা হয়৷ ১৮৫৯ খ্রিস্টাব্দে রাজধানী চেন্নাইয়ের শহরতলি অঞ্চলের অন্তর্ভুক্ত সঈদাপেটও এই বৃহত্তর জেলার সদর হিসাবে প্রতিষ্ঠিত হয়৷
শহরটি ১৭৯৩-১৮২৫ ও ১৮৩৫-১৮৫৯ খ্রিস্টাব্দ অবধি এটজ ছিলো চিঙ্গলপৎ জেলার সদর৷ জেলাটি ছিলো পূর্বতন মাদ্রাজ প্রেসিডেন্সির অন্তর্ভুক্ত৷
২০১১ খ্রিটাব্দে ভারতের জনগণনা অনুযায়ী করুঙ্গুলির মোট জনসংখ্যা ১২,৪৮৫ জন, যেখানে ৬,২৪৫ জন পুরুষ ও ৬,২৪০ জন নারী৷ অর্থাৎ প্রতিহাজার পুরুষে ১০০০ জন নারীর বাস৷ মোট পরিবার সংখ্যা ৩,০৭৫ টি৷ ছয় বছর অনূর্ধ্ব শিশু সংখ্যা ১,৩০০, যা মোট জনসংখ্যার ১০.৪১ শতাংশ৷ করুঙ্গুলির মোট সাক্ষরতার হার ৮১.৬৫ শতাংশ, যেখানে পুরুষ সাক্ষরতার হার ৮৮.২৭ শতাংশ ও নারী সাক্ষরতার হার ৭৫.০৭ শতাংশ৷
ম্যাথিউ জে. হোলম্যান

ম্যাথিউ জে. হোলম্যান (ইংরেজি: Matthew J. Holman; জন্ম: ১৯৬৭) হলেন একজন স্মিথসোনিয়ান জ্যোতিঃপদার্থবিজ্ঞানী এবং হার্ভার্ড বিশ্ববিদ্যালয়ের প্রভাষক। হোলম্যান ম্যাসাচুয়েটস ইনস্টিটিউট অফ টেকনোলজিতে পড়াশোনা করেন এবং ১৯৮৯ সালে গণিতে ব্যাচেলর ডিগ্রি অর্জন করেন ও ১৯৯৪ সালে গ্রহবিজ্ঞানে পিএইচডি করেন। ১৯৯৮ সালে তিনি নিউকম্ব ক্লিভল্যান্ড পুরস্কার লাভ করেন।
২০১৫ সালের ২৫ জানুয়ারি আইএইউ-র মাইনর প্ল্যানেট সেন্টারের (এমপিসি) প্রাক্তন পরিচালক টিমোথি বি. স্পার পদত্যাগ করার পর হোলম্যান উক্ত সংস্থার অন্তর্বর্তী পরিচালকের পদে বৃত হন।
তিনি ছিলেন আলাস্কান সেনেট প্রার্থী জো মিলারের সালিনা সেন্ট্রাল হাই স্কুল (কানসাস)-এর সহপাঠী এবং বিতর্ক দলের সহ-সদস্য। ১৯৯৯ সালে প্রধান-বেষ্টনীর গ্রহাণু ৩৬৬৬ হোলম্যান তাঁর সম্মানে নামাঙ্কিত হয় ().
১৯৯৯-২০০০ সালে এমপিসি হোলম্যানকে ও সহ বেশ কয়েকটি নেপচুনোত্তর বস্তুর (সারণি দেখুন) আবিষ্কর্তা ও সহ-আবিষ্কর্তার স্বীকৃতি প্রদান করে। এছাড়াও তিনি সেন্টোরগুলির একজন সক্রিয় পর্যবেক্ষক।
জ্যোতির্বিজ্ঞানীদের একটি দলের সদস্য হিসেবে হোলম্যান অনেকগুলি অনিয়মিত উপগ্রহ আবিষ্কার করেন:
যক্ষগান

যক্ষগান একটি ঐতিহ্যগত ভারতীয় থিয়েটার অভিনয় বা মঞ্চাভিনয় যা কর্ণাটক রাজ্যের দক্ষিণ কন্নড় , উড়পি, উত্তর কন্নড় , শিবমোগ্গা ও চিকমাগালুর জেলার পশ্চিমাংশ এবং কেরল রাজ্যের কাসারগড় জেলায় উদ্ভূত ও বিকশিত হয়েছে। এটি মূলত নাচ, গান, সংলাপ, পরিচ্ছদ, মেকআপ এবং অনন্য শৈলী ও বিন্যাসের সঙ্গে মঞ্চকৌশলের একটি অভূতপূর্ব সন্নিবেশন। ভক্তি আন্দোলনের সময়কালে এটি প্রাক-শাস্ত্রীয় সংগীত এবং থিয়েটার থেকে বিকশিত হয়েছিল বলে মনে করা হয়। এটিকে কখনও কখনও কেবল "আট" বা "āṭa" (অর্থ "নাটক") বলে ডাকা হয়। এই থিয়েটার শৈলীটি মূলত কর্ণাটকের উপকূলীয় অঞ্চলে বিভিন্ন রূপে পাওয়া যায়। দক্ষিণ কন্নড় থেকে দক্ষিণে তুলুনাড়ু অঞ্চলের কাসারগড় পর্যন্ত যক্ষগানের রূপটিকে 'থেঙ্কু থিট্টু' এবং উড়ুপি থেকে উত্তর দিকে উত্তর কন্নড় পর্যন্ত একে 'বাডাগা থিট্টু' বলা হয়। এই উভয় রূপই উল্লেখিত অঞ্চলজুড়ে সমানভাবে পরিবেশিত হয়। প্রথাগতভাবে যক্ষগান সন্ধ্যা থেকে ভোর পর্যন্ত উপস্থাপিত হয়। এর গল্পগুলো রামায়ণ, মহাভারত, ভাগবত এবং হিন্দু , জৈন ও অন্যান্য প্রাচীন ভারতীয় ঐতিহ্যের উভয় মহাকাব্য থেকে তৈরি হয়েছে। 
কন্নড় ভাষায় যক্ষগান হলো পূর্বেকার কেলিক, আট, বয়লাট এবং দশাবতার নামে পরিচিত শিল্পকর্মগুলোর জন্য ব্যবহৃত (গত ২০০ বছর ধরে ব্যবহৃত) একটি সাধারণ প্রমিত নাম। তবে তার পূর্বে (ষোড়শ শতাব্দী থেকে শুরু করে) যক্ষগণ শব্দটি মূলত সাহিত্যের একটি রূপকে বুঝাত। তুলুতে এমনকি ইদানীং তেলুগুতেও যক্ষগানের রেশ রয়েছে। এই যক্ষগান সাহিত্যের অভিনয় বা নাটককে আট বলা হয়। এখন আর বিশ্বাস করা হয় না যে "এককালগান" শব্দটি যক্ষগনকে বোঝায়।
ঊনবিংশ শতাব্দীতে যক্ষগান কঠোর ঐতিহ্যবাহী রূপগুলো থেকে দূরে সরে যেতে শুরু করেছিল। তৎকালীন যক্ষগান অনুশীলনকারীরা বেশ কয়েকটি নতুন রচনা তৈরি করেছিলেন। এছাড়াও উপকূলীয় কর্ণাটক জুড়ে প্রচুর সংখ্যক দল বেঁধে উঠেছে।
কয়েক শতাব্দী ধরে কয়েক শতাধিক শিল্পী যক্ষগান করেছেন এবং তাদের মধ্যে কিছু শিল্পী তারকা সম্মান অর্জন করেছেন, যেমন সিদ্ধকাট্টে চেন্নাপ্পা শেঠি, চিত্তনী রামচন্দ্র হেগডে, নারানপা উপ্পুর, বালিপা নারায়ণ ভাগবত এবং কলিঙ্গ নবদা ।
যেহেতু বেশিরভাগ দল মন্দিরের সাথে সম্পর্কিত, তাই যক্ষগান শিল্পের প্রশিক্ষণ কেবল মন্দির চত্বরে সীমাবদ্ধ। উড়পিতে এমজিএম কলেজে অবস্থিত গোবিন্দ পাই গবেষণা ইনস্টিটিউটে "যক্ষণ কলাকেন্দ্র" তে তরুণদের প্রাচীন নাচ আকারে যক্ষগানের প্রশিক্ষণ দেওয়া হয়। ইনস্টিটিউটটি ভাষা, আচার এবং নৃত্যশিল্পের বৈচিত্র্য নিয়ে গবেষণা ও কাজ করে। 
যক্ষগান ভারতের বাইরে নতুন জনপ্রিয়তা খুঁজে পাচ্ছ। আমেরিকান ক্যালিফোর্নিয়া এবং কানাডার অন্টারিওতে শৌখিন যক্ষদল প্রকাশ পেয়েছে। "কানাডার যক্ষমিত্র", "যক্ষগান কলাবৃন্দ", "মার্কিন যুক্তরাষ্ট্রে যক্ষরঙ্গ", "যক্ষলোক বোস্টন" হলো আন্তর্জাতিক দলের কয়েকটি উদাহরণ।
কানাডার টরন্টোতে ২০০৮ সালে প্রতিষ্ঠিত "যক্ষমিত্র" ভারতের বাইরে প্রথম পূর্ণ উপন্যস্ত যক্ষগণ মেলা। তাদের অভিনয়ের জন্য স্থানীয় লাইভ মিউজিক হিমমেলা ব্যবহার করা এটিই প্রথম।
যক্ষগানের প্রায় ৩০টি পরিপূর্ণ পেশাদার দল এবং প্রায় ২০০টি শৌখিন দল রয়েছে। পেশাদার দলগুলো নভেম্বর থেকে মে মাসের মধ্যে প্রায় ১৮০-২০০টি পরিবেশনার আয়োজন করে। এখানে প্রায় এক হাজার পেশাদার শিল্পী এবং আরও অনেক অপেশাদার রয়েছেন। এছাড়াও আর্দ্র মরসুমে অফ সিজন শো, বার্ষিকী অনুষ্ঠান, স্কুল ও কলেজের শিক্ষার্থীরা যক্ষগান মঞ্চস্থ করেন। কর্ণাটকে প্রতিবছর ১২০০০টি পরিবেশনা নিয়ে যক্ষগান প্রায় ছয় কোটি টাকার বাণিজ্যে পরিণত হয়েছে।
বিজয় হাজারে ট্রফি

বিজয় হাজারে ট্রফি বা রঞ্জি ওয়ানডে ট্রফি (স্পনসরশিপের কারণে আনুষ্ঠানিকভাবে আইডিএফসি ফার্স্ট ব্যাঙ্ক বিজয় হাজারে ট্রফি নামে পরিচিত), হল বিসিসিআই দ্বারা আয়োজিত একটি বার্ষিক লিস্ট এ ক্রিকেট প্রতিযোগিতা। ভারতীয় রাজ্য এবং কেন্দ্রশাসিত অঞ্চলের দল রঞ্জি ট্রফিতে অংশ নেয়। টুর্নামেন্টটি শুধুমাত্র ২০০২–০৩ পর্যন্ত অঞ্চল পর্যায়ে খেলা হয়েছিল যখন এটি একটি জাতীয় প্রতিযোগিতায় পরিণত হয়েছিল। সম্প্রসারণের পর সবচেয়ে সফল দল হল তামিলনাড়ু যারা ৫ বার টুর্নামেন্ট জিতেছিল।
২০০৬/০৭ পর্যন্ত, বিজয় হাজারে ট্রফি একটি জাতীয় অনূর্ধ্ব-১৯ টুর্নামেন্টের শিরোনাম ছিল, যেখানে জোনাল দলগুলি জড়িত ছিল, যা ১৯৮৩/৮৪ সাল থেকে চলছিল। বিসিসিআই তখন রঞ্জি ওয়ান ডে ট্রফির নাম পরিবর্তন করার সিদ্ধান্ত নেয়, যেটি ১৯৯৩/৯৪ মৌসুমে শুরু হয়েছিল, বিজয় হাজারের সম্মানে যিনি ২০০৪ সালের ডিসেম্বরে মারা গিয়েছিলেন। ২০০৭/০৮ সংস্করণটি বর্তমান শিরোনাম ব্যবহার করে প্রথম ছিল আসর।
২০১৮/১৯ সংস্করণের আগে, দলগুলিকে তিনটি অভিজাত গ্রুপ এবং একটি প্লেট গ্রুপে ভাগ করা হয়েছিল। অভিজাত দলের দুটিতে নয়টি দল ছিল এবং তৃতীয়টিতে ছিল দশটি। প্লেট গ্রুপ নয়টি নতুন দল নিয়ে গঠিত। আগের তিন মৌসুমে অর্জিত গড় পয়েন্টের ভিত্তিতে দলগুলোকে গ্রুপ করা হয়েছিল।
ভারতে কোভিড-১৯ মহামারীর কারণে ২০২০/২১ সংস্করণটি কয়েক মাসের জন্য স্থগিত করা হয়েছিল। ২০২০–২১ রঞ্জি ট্রফি বাতিল করা হয়েছিল কিন্তু, ২০২১ সালের জানুয়ারিতে, ভারতীয় ক্রিকেট নিয়ন্ত্রণ বোর্ড (বিসিসিআই) ঘোষণা করেছিল যে বিজয় হাজারে টুর্নামেন্ট অনুষ্ঠিত হবে।
নিম্নলিখিত ৩৮টি দল বর্তমানে বিজয় হাজারে ট্রফিতে অংশগ্রহণ করে থাকেন:
১৯৯৩–৯৪ মৌসুমে রঞ্জি ওয়ানডে ট্রফি হিসাবে টুর্নামেন্টের উদ্বোধনী সংস্করণ থেকে ২০০১–০২ মৌসুম পর্যন্ত কোনও ফাইনাল অনুষ্ঠিত হয়নি এবং ফলস্বরূপ দলগুলি কেবল তাদের অঞ্চলের মধ্যেই খেলেছিল, কোনও জাতীয় বিজয়ী ঘোষণা করা হয়নি। নীচের সারণীতে বছর অনুসারে প্রতিটি জোনের বিজয়ীদের তালিকা দেওয়া হয়েছে।
আঞ্চলিক পর্বে সবচেয়ে সফল দলগুলি ছিল বোম্বে/মুম্বই (৮টি শিরোপা), বাংলা (৬), কর্ণাটক (৪), পাঞ্জাব (৪) এবং তামিলনাড়ু (৪টি)।
কানাডীয়

কানাডীয় () কানাডার দেশের সাথে চিহ্নিত লোক। এই সংযোগটি আবাসিক, আইনি, ঐতিহাসিক বা সাংস্কৃতিক হতে পারে। বেশিরভাগ কানাডীয়দের কাছে এই সংযোগগুলির অনেকগুলি (বা সমস্ত) বিদ্যমান এবং সম্মিলিতভাবে তাদের কানাডীয় হওয়ার উৎস।
কানাডা একটি বহুভাষিক এবং বহুসাংস্কৃতিক সমাজ যেখানে বিভিন্ন নৃতাত্ত্বিক, ধর্মীয় ও জাতীয় উৎসের গোষ্ঠীর লোকেরা বাস করে, যাদের বেশিরভাগ জনগণই ওল্ড ওয়ার্ল্ড অভিবাসী এবং তাদের বংশধরদের সমন্বয়ে গঠিত। ফরাসিদের প্রাথমিক সময় এবং তারপরে আরও বৃহত্তর ব্রিটিশ উপনিবেশায়নের পরে, অভিবাসনের বিভিন্ন ঢেউ (বা চূড়া) এবং আদিবাসী জনগোষ্ঠীর বসতি প্রায় দুই শতাব্দীর পরে এসেছিল এবং আজও অব্যাহত রয়েছে। আদিবাসী, ফরাসি, ব্রিটিশ এবং আরও সাম্প্রতিক অভিবাসী রীতিনীতি, ভাষা এবং ধর্মের উপাদানগুলি একত্রিত হয়ে কানাডার সংস্কৃতি তৈরি করেছে এবং এইভাবে কানাডার পরিচয় তৈরি হয়েছে। কানাডাও এর ভাষাগত, ভৌগোলিক এবং অর্থনৈতিক প্রতিবেশী আমেরিকা যুক্তরাষ্ট্র দ্বারা দৃঢ়ভাবে প্রভাবিত হয়েছে।
১৮৬৭ সালে কানাডীয় কনফেডারেশন প্রতিষ্ঠার পর বহু বছর ধরে ধীরে ধীরে যুক্তরাজ্যের কাছ থেকে কানাডার স্বাধীনতা বৃদ্ধি পেয়েছিল। প্রথম বিশ্বযুদ্ধ এবং দ্বিতীয় বিশ্বযুদ্ধ কানাডীয়দের মধ্যে তাদের দেশকে পুরোপুরি স্বীকৃতি দেওয়ার আকাঙ্ক্ষার জন্ম দেয়। স্বতন্ত্র সার্বভৌম রাষ্ট্র একটি স্বতন্ত্র নাগরিকত্বসহ। আইনজীবী স্বাধীনতা ১৯৩৩ সালের ওয়েস্টমিনস্টার স্ট্যাচুয়েট পাস হওয়ার সাথে সাথে প্রতিষ্ঠিত হয়েছিল, ১৯৪৬ সালের কানাডার নাগরিকত্ব আইন ১৯৪৭ সালের ১ জানুয়ারিতে কার্যকর হয়েছিল এবং ১৯৮২ সালে সংবিধানের অনুগ্রহের সাথে সম্পূর্ণ সার্বভৌমত্ব অর্জিত হয়েছিল। কানাডার জাতীয়তা আইনটি এর নিবিড়ভাবে প্রতিবিম্বিত হয়েছিল যুক্তরাজ্য। বিংশ শতাব্দীর মাঝামাঝি থেকে আইন কানাডীয়দের বহুপাক্ষিকতা এবং আর্থ-সামাজিক উন্নয়নে প্রতিশ্রুতিবদ্ধ।
তিনি বেগ

তিনি বেগ, যিনি দিনিবেগ নামেও পরিচিত, ছিলেন ১৩৪১ থেকে ১৩৪২ সাল পর্যন্ত গোল্ডেন হোর্ডের খান।
অজ বেগ খান এবং তার প্রধান স্ত্রী শেরিতুমঘা খাতুনের উদরে তিনি জন্মগ্রহণ করেছিলেন। তিনি ১৩২৮ সালে হোয়াইট হোর্ডের গভর্নর হিসাবে নিযুক্ত হন। ইবনে বতুতার মতো মুসলিম সূত্র দাবি করেছে যে তিনি ওজবেগের সবচেয়ে পছন্দের পুত্র হিসেবে উত্তরাধিকারী হিসাবে মনোনীত হয়েছেন। ১৩৩০ সালে তার বড় ভাই তিমুরবেকের মৃত্যুর আগ পর্যন্ত তিনি প্রধান উত্তরাধিকারী হননি। এটি ছিল যখন তার এবং তার স্ত্রী মালিকা খাতুনের জন্য গোল্ডেন হোর্ডের কবি কুতুব নিজামীর "খসরু ও শিরিন" অনুবাদ করেছিলেন। তার রাজত্বকালে ভোলহনিয়া লিতুয়ার গ্র্যান্ড ডুচির কাছে হেরে যান। পূর্ব সীমান্তে চাগতাই অভিযানকারীদের বিরুদ্ধে বা জোশিড উলুসের হোয়াইট হোর্ডের বিরুদ্ধে লড়াই করার সময়, সম্ভবত তার ছোট ভাই জনি বেগ তাকে হত্যা করেছিলেন, যিনি ছিলেন রিজেন্ট।
তিনি বেগকে সিংহাসনের পক্ষে আরও উপযুক্ত ব্যক্তি হিসাবে ইবনে বতুতা স্বীকার করেছিলেন। তিনি খ্রিস্টানপন্থী হিসেবে বিবেচিত হন এবং দ্বাদশ বেনেডিক্টের কিছু চিঠি পেয়েছিলেন, যাতে তাকে খ্রিস্টধর্মে ধর্মান্তরিত করতে উৎসাহিত করেছিলেন।
তার কমপক্ষে দুজন স্ত্রী ছিল:
অক্ষরবক্কম

অক্ষরবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি নগর পঞ্চায়েত। ২০০১ খ্রিস্টাব্দের জনগণনা অনুসারে করুঙ্গুলির জনগণনা ছিলো ৯,০১৩ জন৷ এই স্থানে অবস্থিত অক্ষীশ্বরস্বামী শিব মন্দিরটি দেবরম নির্দেশিত ২৭৫ টি পাঠল প্রাপ্ত স্থলমের মধ্যে অন্যতম৷ অক্ষরবক্কম শহরটি চেন্নাই শহর থেকে ৯৬ কিলোমিটার দক্ষিণ পশ্চিমে অবস্থিত৷ বর্তমানে এটি চেন্নাই মহানগর অঞ্চলের অন্তর্গত৷
জনশ্রুতি অনুযায়ী, এক পাণ্ড্য রাজা স্থানীয় নদীতে বাঁধ নির্মাণের জন্য গঙ্গা থেকে পলিমাটি তুলে আনতে রথে গমন করেন৷৷ এই অঞ্চলের বনাঞ্চল অতিক্রম করার সময়ে তার রথের অক্ষ দ্বিখণ্ডিত হয়ে যায়৷ নামটির বিশ্লেষণ করলেও এই ইতিহাসের আভাস পাওয়া যায়৷ অক্ষরবক্কম নামটি এসেছে অক্ষ (অচ্চু), ইরু, ভাগম তিনটি একত্রীকরণে, যার অর্থ অক্ষের দ্বিখণ্ডীকরণ৷ অক্ষরবক্কম কালের নিয়মে স্থানীয় উচ্চারণে অচ্চিরুপাক্কমে পরিণত হয়েছে৷
অক্ষরবক্কম অন্যতম ব্যস্ত ৩২ নং জাতীয় সড়কের চেন্নাই - তুতিকোরিন অংশে অবস্থিত৷ এটি বিখ্যাত মন্দিরনগরী মেলমরুবতুর থেকে তিন কিলোমিটার দূরত্বে অবস্থিত৷ অক্ষরবক্কমের পুলিশ থানাটি একশত বছরের পুরানো ঐতিহ্য বহন করছে৷
২০১১ খ্রিটাব্দে ভারতের জনগণনা অনুযায়ী অক্ষরবক্কমের মোট জনসংখ্যা ১০,৩৬২ জন, যেখানে ৫,১৫০ জন পুরু ও ৫,২১২ জন নারী৷ অর্থাৎ প্রতিহাজার পুরুষে ১০১২ জন নারীর বাস৷ মোট পরিবার সংখ্যা ২,৫৬৫ টি৷ ছয় বছর অনূর্ধ্ব শিশু সংখ্যা ১,০৯৭, যা মোট জনসংখ্যার ১০.৫৯ শতাংশ৷ অক্ষরবক্কমের মোট সাক্ষরতার হার ৮২.৯৯ শতাংশ, যেখানে পুরুষ সাক্ষরতার হার ৮৯.৯০ শতাংশ ও নারী সাক্ষরতার হার ৭৬.২৯ শতাংশ৷
মনিকা ক্যাসেলিনো

মনিকা ক্যাসেলিনো একজন ভারতীয় চলচ্চিত্র অভিনেত্রী, যিনি মূলত হিন্দি চলচ্চিত্রে অভিনয় করেছেন। তামিল চলচ্চিত্র "মিনসারা কান্না" (১৯৯৯)-তে মুখ্য চরিত্রে অভিনয় করার পরে, মনিকা ২০০০-এর দশক জুড়ে হিন্দি চলচ্চিত্রের বিভিন্ন চাকচিক্যময় চরিত্রে অভিনয় করেছিলেন। ২০১০-এর দশকে, তিনি "দ্য কপিল শর্মা শো" (২০১৭) সহ বেশ কয়েকটি হিন্দি টেলিভিশন অনুষ্ঠানে কাজ করেছিলেন।
হিন্দি চলচ্চিত্র "কালিয়া" (১৯৯৭)-এ পার্শ্ব চরিত্রে অভিনয় করার পরে মনিকা কে.এস. রবিকুমারের ১৯৯৯-এর তামিল রোমান্টিক থ্রিলার চলচ্চিত্র "মিনসারা কান্না"-তে বিজয়ের বিপরীতে মুখ্য চরিত্রে অভিনয় করেছিলেন। তিনি চেন্নাই, সুইজারল্যান্ড এবং জার্মানিতে দলের সাথে শুটিং করেছিলেন, উল্লেখযোগ্যভাবে আল্পসে "আন পার সোল্লা" গানটি চিত্রায়িত করেছিলেন। চলচ্চিত্রটি বক্স অফিসে মিশ্র সমালোচনা এবং উপার্জন করেছিল, পাশাপাশি মনিকা তার কাজের জন্যও মিশ্র মন্তব্য অর্জন করেছিলেন।
মিঠুন চক্রবর্তীর বিপরীতে "মেরি প্রতিজ্ঞা" চলচ্চিত্রে মুখ্য চরিত্রে অভিনয় করার আগে ভালো কাজে সুযোগ পাওয়ার ব্যর্থতা দেখে মনিকা কম বাজেটের হিন্দি প্রাপ্তবয়স্ক চলচ্চিত্র "কামা সুন্দরী"-তে চাকচিক্যময় মুখ্য ভূমিকায় অভিনয় করেছিলেন। পরে তাকে "শিকার" (২০০০)-এ একটি আইটেম নম্বরে দেখা গিয়েছিল। ২০০৪ সালে তিনি "ম্যান নট অ্যালাউড"-এ অভিনয়ের জন্য সই করেছিলেন, যেখানে তাকে একজন লেসবিয়ান নারীরূপে দেখা গিয়েছিল। তারপরে তিনি ২০০০-এর দশকের শেষদিকে হিন্দি ছবিতে বিভিন্ন চরিত্রে অভিনয় চালিয়ে যান
২০১০-এর দশকে মনিকা বেশকিছু টেলিভিশন ধারাবাহিকে অভিনয় করেছিলেলেন, তন্মধ্যে উল্লেখযোগ্যভাবে "তু মেরে আগল বাগল হ্যায়" (২০১৪), "ডা. মধুমতি অন ডিউটি" (২০১৬) এবং "গুপ চুপ" (২০১৬)-তে মুখ্য চরিত্রে অভিনয় করেছিলেন। তিনি অপটিমিসটিক্স এন্টারটেইনমেন্টের প্রযোজিত অনুষ্ঠানগুলিতেও নিয়মিত কাজ করেছিলেন। ২০১৭ সালে তিনি হিন্দি কৌতুক অনুষ্ঠান দ্য কপিল শর্মা শো-তে নিয়মিত চরিত্র হিসাবে যোগ দিয়েছিলেন
একজন সহকারী পরিচালক সত্যপ্রকাশ সিংয়ের সাথে মনিকা ক্যাসেলিনোর বিয়ে হয়েছিল। মনিকা তার ব্যভিচার এবং হয়রানির বিরুদ্ধে অভিযোগ তুললে এক বছরের মধ্যে এই জুটি আলাদা হয়ে যায়।
২১ জুন ২০২০-এর সূর্যগ্রহণ

২১ জুন, ২০২০ তারিখে একটি বার্ষিক সূর্যগ্রহণ সংঘটিত হয়। যখন চাঁদ পৃথিবী এবং সূর্যের মধ্যে অতিক্রম করে তখন সূর্যগ্রহণ ঘটে, যার ফলে পৃথিবীর দর্শকদের জন্য সূর্যের ভাবমূর্তি পুরোপুরি বা আংশিকভাবে অস্পষ্ট হয়ে যায়। একটি বার্ষিক সূর্যগ্রহণ তখনই ঘটে যখন চাঁদের আপাত ব্যাস সূর্যের চেয়ে ছোট হয়, সূর্যের বেশীরভাগ আলোকে পৃথিবীতে আসতে দেয় এবং সূর্যকে একটি এ্যানুলাস (রিং) এর মতো দেখা যায়। একটি বার্ষিক সূর্যগ্রহণে হাজার কিলোমিটার চওড়া একটি আংশিক সূর্যগ্রহণ প্রদর্শিত হয়। এটি একটি বার্ষিক সূর্যগ্রহণ ছিল কারণ চাঁদের আপাত ব্যাস সূর্যের চেয়ে ০.৬% ছোট ছিল।
২ জুলাই, ২০১৯ সূর্যগ্রহণের এক বছর পর এই সূর্যগ্রহণ টি ঘটে। কঙ্গো, মধ্য আফ্রিকা প্রজাতন্ত্র, দক্ষিণ সুদান, ইয়েমেন, সৌদি আরব, ওমান, পাকিস্তান, ভারত, চীন এবং তাইওয়ান এবং মধ্য ও পূর্ব আফ্রিকা, দক্ষিণ ও পূর্ব ইউরোপ সহ কিছু দেশে এই সূর্যগ্রহণ দেখা গেছে।
এই গ্রন্থকোষের কেন্দ্রীয় পথটি কঙ্গো প্রজাতন্ত্র, ডিআর কঙ্গো, মধ্য আফ্রিকান প্রজাতন্ত্র, দক্ষিণ সুদান, ইথিওপিয়া, ইরিত্রিয়া, জিবুতি, মধ্যে ও পূর্ব আফ্রিকা, ইয়েমেন, ওমান, দক্ষিণ সৌদি আরব সহ দক্ষিণ আরবীয় উপদ্বীপ, দক্ষিণ পাকিস্তান, উত্তর ভারত, নেপাল, তিব্বত সহ দক্ষিণ এশিয়ার হিমালয়ের অংশ; দক্ষিণ চীন এবং তাইওয়ান সহ পূর্ব এশিয়ার কিছু অংশ এবং গুয়াম সহ মাইক্রোনেশিয়ার কিছু অংশ অঞ্চল দিয়ে গেছে। আংশিক সূর্যগ্রহণটি আফ্রিকার বাকি অংশ, দক্ষিণ-পূর্ব ইউরোপ, এশিয়ার অধিকাংশ অংশ (সাইবেরিয়ার উত্তর অংশ এবং জাভা দ্বীপের অধিকাংশ ব্যতীত), এবং সূর্যাস্তের ঠিক আগে নিউ গিনি এবং অস্ট্রেলিয়ার উত্তরে দেখা গিয়েছিল। ইউরোপে, আংশিক সূর্যগ্রহণ টি পেরুজিয়া, মিসকোলক, লিভিউ এবং ইয়ারোস্লাভল অতিক্রম করা লাইনের দক্ষিণ-পূর্ব দিকে দেখা গিয়েছে।
ওমান এবং ভারতের জন্য, ডিসেম্বর ২০১৯ এর সূর্যগ্রহণের ৬ মাস পরে এটি ছিল দ্বিতীয় বার্ষিক সূর্যগ্রহণ।